text:
Baebele ya mo Internet | THANOLO YA LEFATSHE LE LESHA YA DIKWALO TSE DI BOITSHEPO
A o ka rata go bala setlhogo seno ka %%?
Baroma 5:1-21
5 Jalo, e re ka jaanong re boletswe re le ba ba siameng ka ntlha ya tumelo,+ a re ipeleleng kagiso+ le Modimo ka Morena wa rona Jesu Keresete,2 yo ka ene le rona re boneng go atamela+ bopelonomi jo bo sa re tshwanelang jono ka tumelo jo jaanong re emeng mo go jone; mme a re itumeleng, re itshetlegile ka tsholofetso+ ya kgalalelo ya Modimo.3 Mme e seng seo fela, mme a re itumeleng fa re le mo dipitlaganong,+ e re ka re itse gore pitlagano e tsala boitshoko;+4 boitshoko jone, boemo jo bo amogelesegang;+ boemo jo bo amogelesegang jone, tsholofelo,+5 mme tsholofelo ga e swabise;+ ka gonne lorato lwa Modimo+ lo tshololetswe mo dipelong tsa rona+ ka moya o o boitshepo,+ o re neng ra o newa.6 Gonne, eleruri, Keresete, fa re ne re sa ntse re le bokoa,+ o ne a swela batho ba e seng ba bomodimo ka nako e e tlhomilweng.+7 Gonne ga go motlhofo gore mongwe a swele motho yo o siameng;+ eleruri, motho yo o molemo+ ene, gongwe mongwe o nna le bopelokgale jwa go mo swela.+8 Mme Modimo o supa lorato lwa gagwe+ mo go rona ka tsela ya gore, fa re ne re sa ntse re le baleofi, Keresete o ne a re swela.+9 Jalo, e re ka jaanong re boletswe re le ba ba siameng ka madi a gagwe,+ re tla bolokwa segolobogolo ka ene mo tšhakgalong.+10 Gonne fa re ne ra letlana le Modimo ka loso lwa Morwawe,+ fa re ne re sa ntse re le baba,+ jaanong ka re letlane, re tla bolokwa segolobogolo ka botshelo jwa gagwe.+11 Mme e seng seo fela, mme gape re itumela mo Modimong ka Morena wa rona Jesu Keresete, yo jaanong re amogetseng tetlanyo ka ene.+12 Ke gone ka moo, fela jaaka boleo bo ne jwa tsena mo lefatsheng ka motho a le mongwe+ le loso+ ka boleo, loso lo ne lwa anamela kwa bathong botlhe ka gonne ba leofile botlhe+—.13 Gonne go fitlha kwa Molaong boleo bo ne bo le mo lefatsheng, mme motho ga a bonwe molato wa boleo fa go se na molao.+14 Le fa go ntse jalo, loso lo ne lwa busa jaaka kgosi go tswa kwa go Adame go tla go fitlha mo go Moshe,+ le mo go ba ba neng ba sa leofa kafa setshwanong sa tlolo ya ga Adame,+ yo o nang le tshwano ya yo o neng a tla.+15 Mme ga go a nna jalo ka mpho jaaka go ne go ntse ka tlolo. Gonne fa ba le bantsi ba ne ba swa ka tlolo ya motho a le mongwe, bopelonomi jo bo sa re tshwanelang jwa Modimo le mpho ya gagwe ya mahala mmogo le bopelonomi jo bo sa re tshwanelang ka motho a le mongwe+ Jesu Keresete di ne tsa tota fela thata mo go ba le bantsi.+16 Gape, ga go a nna jalo ka mpho ya mahala+ jaaka go ne go ntse ka tsela e dilo di neng tsa diragala ka yone ka motho a le mongwe yo o neng a leofa.+ Gonne katlholo+ e ne ya nna gone ka ntlha ya tlolo e le nngwe mo go bonweng molato,+ mme mpho e ne ya nna gone ka ntlha ya ditlolo di le dintsi mo polelong ya tshiamo.+17 Gonne fa ka tlolo ya motho a le mongwe+ loso lo ne lwa busa jaaka kgosi+ ka ene yoo, segolobogolo ba ba amogelang letlotlo la bopelonomi jo bo sa re tshwanelang+ le la mpho ya mahala+ ya tshiamo ba tla busa e le dikgosi+ ba le mo botshelong ka motho a le mongwe, e bong Jesu Keresete.+18 Jaanong, jaaka fa ka tlolo e le nngwe batho ba mefuta yotlhe ba ne ba felela ka gore ba bonwe molato,+ ka tsela e e tshwanang gape, ka tiro e le nngwe ya tshiamiso+ batho ba mefuta yotlhe+ ba ne ba felela ka gore ba bolelwe e le ba ba siametseng botshelo.+19 Gonne fela jaaka ba le bantsi+ ba ne ba dirwa baleofi ka botlhokakutlo jwa motho a le mongwe, ka tsela e e tshwanang ba le bantsi+ ba tla dirwa ba ba siameng+ ka go utlwa+ ga motho a le mongwe.20 Jaanong Molao+ o ne wa tla fa thoko gore tlolo e tote.+ Mme koo boleo+ bo neng jwa tota gone, bopelonomi jo bo sa re tshwanelang+ bo ne jwa nna jwa totela pele.21 Gore go direge eng? Gore, fela jaaka boleo bo ne jwa busa jaaka kgosi le loso,+ ka tsela e e tshwanang le bopelonomi jo bo sa re tshwanelang+ bo buse jaaka kgosi ka tshiamo ka tebelelo ya botshelo jo bo sa khutleng+ ka Jesu Keresete Morena wa rona.


c: text/html

text:
A Modimo o Teng?
Karabo ya Baebele
Ee, Baebele e naya bosupi jo bo tlhatswang pelo jwa gore Modimo o teng. E re kgothaletsa gore re nne le tumelo mo Modimong ka go dirisa ‘maatla a rona a go akanya’ le ‘bokgoni jwa go lemoga,’ go na le go dumela fela se bodumedi bo se buang. (Baroma 12:1; 1 Johane 5:20) Akanya ka mabaka a a latelang a a theilweng mo Baebeleng:
Go bo go na le lobopo lo lo rulagantsweng sentle go bontsha gore go na le Mmopi. Baebele ya re: “Ke boammaaruri gore, ntlo nngwe le nngwe e agiwa ke mongwe, mme yo o agileng dilo tsotlhe ke Modimo.” (Bahebera 3:4) Le mororo mafoko ano a le motlhofo go a tlhaloganya, batho ba le bantsi ba ba rutegileng ba a fitlhela a le maatla. *
Ka tlholego fela re na le keletso ya go tlhaloganya bokao jwa botshelo, mme e tswelela e le gone morago ga go kgotsofatsa dilo tse re di tlhokang tsa senama. Seno se akaretsa se Baebele e se bitsang se re se “tlhokang semoyeng,” e leng keletso ya go itse Modimo le go mo obamela. (Mathaio 5:3; Tshenolo 4:11) Go tlhoka dilo tsa semoya ga go bontshe fela gore Modimo o teng mme gape go bontsha gore ke Mmopi yo o lorato yo o batlang gore re kgotsofatse se re se tlhokang semoyeng.—Mathaio 4:4.
Boporofeti jo bo kwadilweng ka botlalo mo Baebeleng bo kwadilwe diketekete tsa dingwaga pele bo diragadiwa, mme bo ne jwa diragala fela jaaka go ne go boleletswe pele. Dipolelelopele tseno di nepile e bile di na le dintlha tsotlhe ka botlalo, se se bontshang gore di tswa mo motsweding o e seng wa motho.
—2 Petere 1: 21.
Bakwadi ba Baebele ba ne ba na le kitso e ntsi ya saense go feta batho ba bangwe ba motlha wa bone. Ka sekai, bogologolo batho ba le bantsi ba ne ba dumela gore lefatshe le tshegeditswe ke diphologolo tse di jaaka tlou, kolobe ya naga kgotsa poo. Go farologana le seo, Baebele ya re Modimo “o lepeletsa lefatshe mo go se nang sepe.” (Jobe 26:7) Ka tsela e e tshwanang, Baebele e tlhalosa popego ya lefatshe ka nepo fa e re le “kgolokwe” kgotsa “sediko.” (Isaia 40:22; Douay Version) Batho ba le bantsi ba dumela gore lebaka la go bo bakwadi ba Baebele ba ne ba tlhaloganya dilo tseno ka tsela e e utlwalang e ne e le ka ntlha ya go newa tshedimosetso eno ke Modimo.
Baebele e araba dipotso tse dintsi tse di thata, tse fa di sa arabiweng ka botlalo di ka dirang gore batho ba felele ba latola Modimo. Ka sekai: Goreng Modimo yo o lorato le yo o maatlaotlhe a letla gore go nne le pogo le boikepo mo lefatsheng? Goreng bodumedi gantsi bo tlhotlheletsa batho gore ba dire bosula go na le go dira molemo?—Tito 1:16.
^ ser. 4 Ka sekai, Allan Sandage, moithutadinaledi yo o tlhokafetseng, o kile a bua jaana ka lobopo: “Ke bona go sa utlwale tota go dumela gore thulaganyo e e kanakana e bo e simologile fela mo tlhakatlhakanong. Go tshwanetse ga bo go na le sengwe se se tlisang thulaganyo. Ke tsaya gore Modimo ke masaitseweng mme ke dumela gore ke ene a dirileng gore go nne le botshelo, go seng jalo go ka bo go se na sepe.”
Ithute mo go Oketsegileng
Totatota Baebele e Ruta Eng?
Dithuto Tsa Boammaaruri ke Dife ka Modimo?
A o akanya gore Modimo o amega ka wena? Ithute ka botho jwa gagwe le kafa o ka atamalanang le ene ka gone.
TSOGANG!
“Ke Tlhatswegile Pelo Gore Go na Le Mmopi”
Frédéric Dumoulin o ne a tennwe ke bodumedi mme a nna molatolamodimo. Go ithuta Baebele mmogo le tsela e ditshedi di bopilweng ka yone go ne ga mo tlhatswa pelo gore go na le Mmopi?

robotstxt: allowed

filter: keep


text:
Baebele ya mo Internet | THANOLO YA LEFATSHE LE LESHA YA DIKWALO TSE DI BOITSHEPO
A o ka rata go bala setlhogo seno ka %%?
Luke 12:1-59
12 Fa go sa ntse go le jalo, e rile boidiidi bo sena go phuthega mmogo ka dikete di le dintsi thata mo bo neng bo gatana, a simolola pele ka go raya barutwa ba gagwe a re: “Disang sebediso+ sa Bafarasai, se e leng boitimokanyo.+2 Mme ga go na sepe se se fithilweng ka kelotlhoko se se se kitlang se senolwa, le se e leng sephiri se se se kitlang se itsiwe.+3 Jalo he dilo le fa e le dife tse lo di buang mo lefifing di tla utlwiwa mo leseding, mme se lo se sebasebang mo diphaposing tsa lona se tla rerwa mo godimo ga matlo.+4 Mo godimo ga moo, ke lo raya ke re, ditsala tsa me,+ Lo se ka lwa boifa ba ba bolayang mmele mme morago ga seno ba sa kgone go dira sepe se se fetang seo.+5 Mme ke tla lo supetsa gore lo boife mang: Boifang ene+ yo fa a sena go bolaya, a nang le taolo ya go latlhela mo teng ga Gehena.+ Ee, ke a lo bolelela, boifang+ ene Yono.6 Dithaga di le tlhano di rekisiwa ka madi a tshipi a le mabedi a tlhwatlhwa e e kwa tlase, ga ke re? Le fa go ntse jalo ga go e le nngwe ya tsone e e lebalwang fa pele ga Modimo.+7 Mme le e leng meriri+ ya ditlhogo tsa lona e badilwe yotlhe. Se boifeng; lo botlhokwa go feta dithaga di le dintsi.+8 “Ke a lo raya, he, ka re, Mongwe le mongwe yo o ipolelang+ fa a le seoposengwe le nna fa pele ga batho, Morwa motho le ene o tla ipolela fa a le seoposengwe le ene fa pele ga baengele ba Modimo.+9 Mme ene yo o intatolang+ fa pele ga batho o tla itatolwa fa pele ga baengele ba Modimo.+10 Mme mongwe le mongwe yo o buang lefoko kgatlhanong le Morwa motho, o tla go itshwarelwa; mme yo o tlhapatsang moya o o boitshepo ga a na a go itshwarelwa.+11 Mme fa ba lo tlisa fa pele ga dikopano tsa phatlalatsa le badiredi ba puso le balaodi, lo se ka lwa tlhobaela kaga gore lo tla bua jang kgotsa eng fa lo iphemela kgotsa gore lo tla reng;+12 gonne moya o o boitshepo+ o tla lo ruta ka yone nako eo dilo tse lo tshwanetseng go di bua.”+13 Foo mongwe wa boidiidi a mo raya a re: “Moruti, bolelela morwarre gore a kgaoganye boswa le nna.”14 A mo raya a re: “Monna, ke mang yo o neng a ntlhoma go nna moatlhodi+ kgotsa mokgaoganyi mo go lona?”15 Foo a ba raya a re: “Nnang lo butse matlho lo bo lo itise kgatlhanong le keletso ya bopelotshetlha+ ya mofuta mongwe le mongwe, ka gonne le e leng fa motho a na le letlotlo botshelo jwa gagwe ga bo nne gone ka ntlha ya dilo tse a di ruileng.”+16 Foo a bua setshwantsho le bone, a re: “Lefatshe la monna mongwe yo o humileng le ne le ungwa sentle.17 Ka gone a simolola go akanya, a re, ‘Ke tla dirang, ka jaanong ke se na gope fa ke ka phuthelang thobo ya me gone?’18 Jalo a re, ‘Ke tla dira seno:+ Ke tla rutlolola matlo a me a polokelo ke ba ke aga a magolwane, mme ke tla phuthela mabele otlhe a me koo le dilo tse di molemo tsotlhe tsa me;+19 mme ke tla raya+ moya wa me ke re: “Moya, o na le dilo tse di molemo di le dintsi tse di beetsweng dingwaga di le dintsi; nna ka phuthologo, ja, nwa, ijese monate.”’+20 Mme Modimo a mo raya a re, ‘Wena yo o seng tekatekano, mo bosigong jono ba batla moya wa gago ka kgang mo go wena.+ Ke mang, he, yo o tla tsayang dilo tse o di bolokileng?’+21 Go nna jalo ka monna yo o ipeelang letlotlo mme a sa huma malebana le Modimo.”+22 Foo a raya barutwa ba gagwe a re: “Ka lebaka leno ke lo raya ke re, Tlogelang go tlhobaela ka ga meya ya lona malebana le gore lo tla ja eng kgotsa ka ga mebele ya lona malebana le gore lo tla apara eng.+23 Gonne moya o botlhokwa go feta dijo le mmele go feta diaparo.24 Elang tlhoko sentle gore magakabe+ ga a jale peo le fa e le go roba, e bile ga a na bobolokelo le fa e le ntlo ya polokelo, mme le fa go ntse jalo Modimo o a a fepa. Lona lo botlhokwa go le kana kang go feta dinonyane?+25 Ke mang wa lona yo ka go tlhobaela o ka oketsang lobaka lwa botshelo jwa gagwe ka kubita?+26 Jalo, fa lo sa kgone go dira selo se sebotlana thata, ke ka ntlha yang fa lo tlhobaela+ kaga dilo tse di setseng?27 Elang tlhoko sentle kafa dithunya tsa masoma di golang ka gone;+ ga di dire ka natla le fa e le go otlha; mme ke a lo bolelela, Le e leng Solomone mo kgalalelong yotlhe ya gagwe o ne a sa kgabe jaaka sengwe sa tsone.+28 Jaanong, fa Modimo a apesa jalo dimela mo nageng tse gompieno di leng gone mme ka moso di latlhelwang mo teng ga pesetso, a bo a tla apesa lona bogolo jang ne, lona ba lo nang le tumelo e potlana+29 Jalo tlogelang go batla se lo ka se jang le se lo ka se nwang, gape tlogelang go akgega ka tlhobaelo;+30 gonne tsotlhe tseno ke dilo tse ditšhaba tsa lefatshe di di gwalalelang, mme Rraalona o a itse gore lo tlhoka dilo tseno.+31 Le fa go ntse jalo, batlang bogosi jwa gagwe lo sa kgaotse, mme dilo tseno lo tla di okelediwa.+32 “Se boifeng,+ letsomanyane,+ ka gonne Rraalona o amogetse go lo naya bogosi.+33 Rekisang+ dilo tsa lona lo bo lo ntshe dimpho tsa kutlwelobotlhoko.+ Itireleng dikgwama tse di sa onaleng, letlotlo le le se keng le palelwa le ka motlha kwa magodimong,+ koo legodu le sa fitlheng gautshwane gone le fa e le motoutwane go ja gone.34 Gonne koo letlotlo la lona le leng gone, gone koo dipelo tsa lona le tsone di tla nna gone.+35 “A matheka+ a lona a gatlhiwe le dipone+ tsa lona di tuke,36 mme lona ka bolona lo nne jaaka banna ba ba letetseng mong+ wa bone fa a boa kwa lenyalong, + e le gore fa a goroga a ba a kokota+ ba tle ba akofe ba mmulele.37 Go itumela batlhanka bao fa mong a goroga a ba fitlhelang ba lebeletse!+ Ammaaruri ke a lo raya, O tla ikgatlha+ a bo a ba nnisa ka go sekama fa tafoleng mme o tla tla fa go bone a bo a ba direla.+38 Mme fa a goroga ka tebelo ya bobedi, le e leng fa e le ka ya boraro, a bo a ba fitlhela ba le jalo, go itumela bone!+39 Mme itseng seno, gore fa mong wa ntlo a ne a itsile gore legodu le ne le tla tla ka nako efe, o ka bo a ile a nna a lebeletse e bile a sa lesa ntlo ya gagwe ya thubiwa.+40 Le lona, nnang lo iketleeditse, ka gonne Morwa motho o tla ka nako e lo sa akanyeng gore e ka nna yone.”+41 Foo Petere a re: “Morena, a o bolelela rona setshwantsho seno kgotsa o se bolelela le botlhe?”42 Mme Morena a re: “Tota ke mang yo e leng molebedi yo o boikanyego,+ yo o botlhale,+ yo mong wa gagwe o tla mo tlhomang gore a okamele setlhopha sa gagwe sa batlhokomedi go nna a ba naya selekanyo sa bone sa dijo ka nako e e tshwanetseng?+43 Go itumela motlhanka yoo, yo fa mong wa gagwe a goroga a mo fitlhelang a dira jalo!+44 Ammaaruri ke a lo raya, O tla mo tlhoma gore a okamele dilo tsa gagwe tsotlhe.+45 Mme fa go direga gore motlhanka yoo a bue jaana mo pelong ya gagwe, ‘Mong wa me o diega go tla,’+ mme a simolola go itaya batlhanka le malata, a bo a ja a nwa e bile a tagwa,+46 mong wa motlhanka yoo o tla tla ka letsatsi le a sa mo lebelelang ka lone le ka nako e a sa e itseng,+ mme o tla mo otlhaya ka bopeloethata jo bogolo thata a bo a mo laolela karolo le ba ba seng boikanngo.+47 Jaanong motlhanka yoo yo o neng a tlhaloganya thato ya mong wa gagwe mme a se ka a iketleetsa kgotsa a dira tumalanong le thato ya gagwe o tla itewa ka dititeo di le dintsi.+48 Mme yo o neng a se ka a tlhaloganya+ mme jalo a dira dilo tse di tshwanetsweng ke dititeo o tla itewa ka di le mmalwa.+ Eleruri, mongwe le mongwe yo o neng a newa go le gontsi, go tla batliwa go le gontsi mo go ene;+ le yo batho ba neng ba mmaya go tlhokomela go le gontsi, ba tla batla mo go ene go feta mo go tlwaelegileng.+49 “Ke tlile go gotsa molelo+ mo lefatsheng, mme go na le eng gape se ke ka se eletsang fa o setse o gotsitswe?50 Eleruri, ke na le kolobetso e ke tshwanetseng go kolobediwa ka yone, mme a bo ke tshwenyega jang ne go fitlha e wediwa!+51 A lo ithaya lo re ke tlisitse kagiso mo lefatsheng? Nnyaa, ke a lo bolelela, mme go na le moo ke tlisitse kgaogano.+52 Gonne go tloga jaanong go ya pele go tla nna le ba le batlhano mo ntlong e le nngwe ba kgaogane, ba bararo kgatlhanong le ba babedi mme ba babedi kgatlhanong le ba bararo.+53 Ba tla bo ba kgaogane, rre kgatlhanong le morwa le morwa kgatlhanong le rre, mmè kgatlhanong le morwadi le morwadi kgatlhanong le mmaagwe, matsale kgatlhanong le ngwetsi ya gagwe le ngwetsi kgatlhanong le matsalaayone.”+54 Foo a tswelela pele a raya le boidiidi a re: “Fa lo bona leru le tlhatloga kwa dikarolong tsa bophirima, lo akofa lo re, ‘Phefo ya matsubutsubu e e tla,’ mme go diragala jalo.+55 Mme fa lo bona gore phefo ya borwa e a foka, lwa re, ‘Go tla nna le lekhubu la mogote,’ mme go nne jalo.56 Baitimokanyi ke lona, lo itse go sekaseka ponalo ya kafa ntle ya lefatshe le loapi, mme go tla jang gore lo bo lo sa itse go sekaseka yone nako eno?+57 Ke ka ntlha yang fa lo sa ikatlholele gape gore ke eng se se siameng?+58 Ka sekai, fa o ya kwa mmusing le mmaba wa gago kwa molaong, simolola go dira sengwe, fa o sa ntse o le mo tseleng, go inamola mo kganetsanong le ene, gore le ka motlha a ke a se ka a go gogela fa pele ga moatlhodi, mme moatlhodi a go neele modiredi wa kgotlatshekelo, mme modiredi wa kgotlatshekelo a go latlhele mo kgolegelong.+59 Ke a go bolelela, Eleruri ga o na go tswa koo go fitlha o duela ledinyana la bofelo la tshipi la tlhotlhwa e nnye fela thata.”+


text:
A lo Dumela Gore Dilo Tsotlhe di Bopilwe ka Malatsi a le Marataro a Diura di le 24?
Nnyaa. Basupi ba ga Jehofa ba a dumela gore Modimo o bopile dilo tsotlhe. Mme gone ga re dumele kgopolo ya gore dilo tsotlhe di bopilwe ka malatsi a le marataro a diura di le 24. Ka ntlha yang? Ka gonne kgopolo eo ga e dumalane le Baebele. Akanya ka dikai tse pedi tse di latelang:
Boleele jwa malatsi a le marataro a popo. Batho bangwe ba dumela kgopolo ya gore dilo tsotlhe di bopilwe ka malatsi a le marataro a diura di le 24. Mme mo Baebeleng, lefoko “letsatsi” le ka kaya lobaka lo loleele lwa nako.—Genesise 2:4; Pesalema 90:4.
Lobaka lo lefatshe le nnileng teng ka lone. Batho ba ba dumelang kgopolo ya gore dilo tsotlhe di bopilwe ka malatsi a le marataro a diura di le 24, ba ruta gore lefatshe le na le dingwaga di le dikete di le mmalwa fela le le teng. Mme go ya ka Baebele, lefatshe le lobopo di ne di ntse di le teng pele ga malatsi a marataro a popo a simologa. (Genesise 1:1) Seno se dira gore Basupi ba ga Jehofa ba se ka ba ganetsana le dipatlisiso tse di utlwalang tsa saense tsa gore lefatshe le ka tswa le na le dibilione tsa dingwaga le ntse le le teng.
Le fa gone Basupi ba ga Jehofa ba dumela gore dilo di bopilwe, ga ba ganetse saense. Re dumela gore saense le Baebele di a dumalana.
Ithute mo go Oketsegileng
Totatota Baebele e Ruta Eng?
Baebele—Buka e e Tswang Kwa Modimong
Baebele e ka go thusa jang go lebana le mathata a gago? Ke ka ntlha yang fa o ka ikanya boporofeti jo bo mo Baebeleng?
TSOGANG!
Baebele ya Reng ka Popo?
Baebele e bua ka “malatsi” a le marataro a Modimo a bopileng ditshedi ka one. A e ne e le malatsi a diura di le 24?
DIKARABO TSA DIPOTSO TSA BAEBELE
A Saense e Dumalana le Baebele?
A go na le mo Baebele e dirang diphoso teng fa e bua ka saense?


text:
POLELO 38
Ditlhola Tse 12
BONA maungo a banna bano ba a tshotseng. A o bona gore lesitlha leo la diterebe le legolo jang? Go tlhokega banna ba le babedi gore ba le tsholetse ka logong. Gape bona difeige le digaranata. Maungo ano a mantle a tswa kae? Kwa lefatsheng la Kanana. Gakologelwa gore Kanana ke kwa Aborahame, Isake le Jakobe ba neng ba nna gone. Mme ka ntlha ya leuba le le neng le le kwa nageng eo, Jakobe le ba lelapa la gagwe ba ne ba fudugela kwa Egepeto. Mme jaanong, morago ga dingwaga di ka nna 216, Moshe o etelela Baiseraele pele go boela kwa Kanana. Fa ba ntse ba tsamaya mo nageng ba fitlha mo lefelong le le bidiwang Kadeshe.
Batho ba ba nnang mo lefatsheng la Kanana ba bosula. Ka jalo, Moshe o roma banna ba ditlhola ba le 12, mme o ba raya a re: ‘Yang go bona gore ke batho ba le kae ba ba nnang koo, le gore ba nonofile go le kana kang. Bonang le gore a mmu wa teng o siametse gore go ka lemiwa mo go one. Mme tlhomamisang gore lo tla ka mangwe a maungo a teng.’
Fa banna ba ditlhola ba boela mo Kadeshe, ba raya Moshe ba re: ‘Ruri ke lefatshe le le molemo.’ Mme go tlhomamisa seo, ba bontsha Moshe mangwe a maungo a ba tlileng le one. Le fa go ntse jalo, ditlhola di le 10 tsone, tsa re: ‘Batho ba ba nnang koo ba bagolo e bile ba nonofile tota. Ba tla re bolaya fa re ka leka go gapa lefatshe.’
Fa Baiseraele ba utlwa seno ba a tshoga. Ba re: ‘Go ka bo go le botoka fa re ne re swetse kwa Egepeto kgotsa ra swela mo nageng. Re tla bolawa mo tlhabanong mme basadi ba rona le bana ba rona ba tla thopiwa. A re itlhopheleng moeteledipele yo mosha mo boemong jwa ga Moshe, mme re boele kwa Egepeto!’
Ditlhola tse pedi di ikanya Jehofa, mme di leka go ritibatsa batho. Maina a bone ke Joshua le Kalebe. Ba re: ‘Lo se ka lwa tshoga. Jehofa o na le rona. Go tla nna motlhofo gore re gape lefatshe.’ Mme batho ga ba reetse. Go na le moo, ba leka go bolaya Joshua le Kalebe.
Seno se galefisa Jehofa fela thata, mme o raya Moshe a re: ‘Ga go na motho ope yo o nang le dingwaga di le 20 le go feta, yo o tla tsenang mo lefatsheng la Kanana. Ba bone dikgakgamatso tse ke ileng ka di dira kwa Egepeto le mo nageng, le fa go ntse jalo, ba sa ntse ba sa ntshepe. Ka jalo, ba tla kgarakgatshega mo nageng ka dingwaga di le 40 go fitlha botlhe ba swa. Ke Joshua le Kalebe fela ba ba tla tsenang mo lefatsheng la Kanana.’


text:
O Leba Jang Baebele?
A o ka re . . .
e kwadilwe ka botlhale jwa motho?
ke buka ya dinaane le ditlhamane?
ke Lefoko la Modimo?
SE BAEBELE E SE RUTANG
“Lokwalo lotlhe lo tlhotlheleditswe ke Modimo.”—2 Timotheo 3:16, Thanolo ya Lefatshe le Lesha.
KAFA SEO SE KA RE SOLEGELANG MOLEMO KA GONE
Re bona dikarabo tse di kgotsofatsang tsa dipotso tse di botlhokwa mo botshelong.—Diane 2:1-5.
Re bona kaelo e re ka e ikanyang ya botshelo jwa letsatsi le letsatsi.—Pesalema 119:105.
Re nna le tsholofelo ya mmatota ka isagwe.—Baroma 15:4.
A TOTA RE KA DUMELA SE BAEBELE E SE RUTANG?
Ee, ka ntlha ya mabaka a ka nna mararo:
Go dumalana ga yone. Baebele e kwadilwe ka lobaka lwa dingwaga di le 1 600 ke batho ba ka nna 40. Ba le bantsi ba bone ga ba a ka ba kopana. Le fa go ntse jalo, buka eno yotlhe e a dumalana e bile e na le setlhogo se le sengwe!
Hisitori e e ikanyegang. Gantsi baitsehisitori ba lefatshe ga ba kwale ka makoa a batho ba neng ba na le one. Go farologana le seo, bakwadi ba Baebele ba ne ba kwala ba sa fitlhe sepe ka makoa a bone le a ditšhaba tsa bone.—2 Ditiragalo 36:15, 16; Pesalema 51:1-4.
Boporofeti jo bo ka ikanngwang. Baebele e ne ya bolelela pele ka go senngwa ga motse wa bogologolo wa Babelona dingwaga di ka nna 200 pele ga seo se direga. (Isaia 13:17-22) Ga e a ka ya tlhalosa fela tsela e Babelona e neng e tla fenngwa ka yone, mme gape e ne ya umaka le leina la motho yo o neng a tla e fenya!—Isaia 45:1-3.
Boporofeti jo bongwe jo bontsi jwa Baebele le jone bo ne jwa diragadiwa ka botlalo. Ruri seo ke sone se re neng re ka se solofela ka Lefoko la Modimo!—2 Petere 1:21.
SE O KA AKANYANG KA SONE
Lefoko la Modimo le ka tokafatsa botshelo jwa gago jang?
Baebele e araba potso eo mo go ISAIA 48:17, 18 le mo go 2 TIMOTHEO 3:16, 17.
Ithute mo go Oketsegileng
DIKGANG TSE DI TSWANG KWA MODIMONG!
A Tota Dikgang Tse di Molemo di Tswa Kwa Modimong?
Re ka tlhomamisega jang gore molaetsa wa Baebele o boammaaruri?


text:
NOTIFICATION OF SALE OF MATIMELA
18/07/13
Sechaba se itsisiwe fa khansele potlana ya Kweneng (MAA/Lentsweletau Sub - District Council) e tla rekisa matimela ka palobalo ko lesakeng la Sengolane kgwedi ya Phukwi a tlhola masome a mabedi le bosupa (27th July 2013) gole matlhatso mo mosong ka nako ya bofera bongwe (0900hrs)
RE: NOTIFICATION OF SALE OF MATIMELA SECTION 11 ACT NO 20 OF AMENDMENT ACT 2004
Sechaba se itsisiwe fa khansele potlana ya Kweneng (MAA/Lentsweletau Sub - District Council) e tla rekisa matimela ka palobalo ko lesakeng la Sengolane kgwedi ya Phukwi a tlhola masome a mabedi le bosupa (27th July 2013) gole matlhatso mo mosong ka nako ya bofera bongwe (0900hrs).
Dikgomo di masome mabedi le boferabobedi (28) le dipudi di le masome mararo le boferabobedi (38).
TSAMAISO YA THEKISO
1.Bareki ba lopiwa go duela madi a kana ka P500. 00 e le madi a peeletso
2.Bareki ba kopiwa go duelela le go tsaya leruo la bone ka lone le tsatsi leo la thekiso,khansele ga ena go arabela leruo le le tlogetsweng ko lesakeng.
3.Moreki yoo sa kgoneng go duela o tla seke a buselediwe madi a peeletso morago ga thekiso.
4.Moreki yo o sa a tlegang mo thekong o tla busediwa madi a gagwe
5.Khansele ena le tshwanelo ya go fa seruiwa tlhwatlhwa ya theko(Reserve Price)
Go bona tshedimosetso ka botlalo ka matimela a rekisiwana tsatsi leo tobetsa fa:
Re a leboga
Printable version


text:
-
-
-
42 Mme Jonathane a raya Dafide a re: “Tsamaya ka kagiso,+ e re ka re ikanne,+ roobabedi, mo leineng la ga Jehofa, ra re, ‘E kete Jehofa a ka itshupa a le fa gare ga me le wena le fa gare ga bongwanake le bana ba gago ka bosakhutleng.’”+
Ka jalo Dafide a nanoga a tsamaya, mme Jonathane ene a tsena mo motseng.
-
-
-
-
8 Gonne lo ntogetse leano la boferefere, lotlhe fela; mme ga go na ope yo o lotlegelang tsebe ya me+ fa morwaake a dira kgolagano+ le morwa Jese, e bile ga go na ope wa lona yo o nkutlwelang botlhoko a bo a lotlegela tsebe ya me gore morwaake o tlhotlheleditse motlhanka wa me go ntsogologela e le yo o laletseng jaaka go ntse gompieno.”
-

seg_langs: unk unk unk tsn_Latn tsn_Latn unk unk unk unk tsn_Latn unk


text:
Baebele ya mo Internet | THANOLO YA LEFATSHE LE LESHA YA DIKWALO TSE DI BOITSHEPO
A o ka rata go bala setlhogo seno ka %%?
Luke 21:1-38
21 Jaanong ya re a leba a bona bahumi ba latlhela dimpho tsa bone mo matloleng a matlotlo.+2 Foo a bona motlholagadi mongwe wa motlhoki a latlhela madinyana a tshipi a mabedi a tlhwatlhwa e nnye fela thata moo,+3 mme a re: “Ke lo bolelela boammaaruri, Motlholagadi yono, le mororo a humanegile, o latlhetse go feta kafa botlhe ba dirileng ka gone.+4 Gonne botlhe bano ba latlhetse dimpho tse di tswang mo go se se setseng sa bone, mme mosadi yono go tswa mo letlhokong la gagwe o latlhetse gotlhe mo a itshedisang ka gone mo a neng a na le gone.”+5 Moragonyana, fa bangwe ba ne ba bua ka ga tempele, kafa e neng e kgabisitswe ka gone ka maje a mantle le dilo tse di neetsweng,+6 a re: “Fa e le ka dilo tseno tse lo di bonang, malatsi a tla tla a go se kitlang go tlogelwa fano leje le le mo godimo ga leje le lengwe le sa digelwa fa fatshe.”+7 Foo ba mmotsa, ba re: “Moruti, dilo tseno di tla diragala leng tota, mme sesupo e tla nna eng sa fa dilo tseno di laoletswe go diragala?”+8 A re: “Disang gore lo se ka lwa tsiediwa;+ gonne ba le bantsi ba tla tla ka leina la me, ba re, ‘Ke nna ene,’ ba ba bo re, ‘Nako e e tshwanetseng e atametse.’+ Lo se ka lwa ba sala morago.9 Mo godimo ga moo, fa lo utlwalela ka dintwa le dikhuduego, lo se ka lwa tshoga.+ Gonne dilo tseno di tshwanetse go diragala pele, mme bokhutlo ga bo diragale ka yone nako eo.”10 Go tswa foo a tswelela go ba raya a re: “Setšhaba se tla tsogologela setšhaba,+ le bogosi bo tsogologele bogosi;+11 mme go tla nna le dithoromo tsa lefatshe tse dikgolo, mme mo mafelong ka go latelana malwetse a leroborobo le ditlhaelo tsa dijo;+ mme go tla nna le dipono tse di boifisang le ditshupo tse dikgolo+ go tswa legodimong.12 “Mme pele ga dilo tseno tsotlhe batho ba tla lo tsenya diatla ba bo ba lo bogisa,+ ba lo isa kwa disinagogeng le dikgolegelong, lo gogelwa fa pele ga dikgosi le balaodi ka ntlha ya leina la me.+13 Go tla lo diragalela gore e nne bosupi.+14 Jalo dirang tshwetso mo dipelong tsa lona gore lo se ka lwa ipaakanya go sa le pele kafa lo ka iphemelang+ ka gone,15 gonne ke tla lo naya molomo le botlhale, tse baganetsi ba lona botlhe ba le mmogo ba se kitlang ba kgona go emelelana le tsone kgotsa go di ganetsa.+16 Mo godimo ga moo, lo tla neelwa le ke batsadi+ le bomorwarraalona le ba losika le ditsala, mme ba tla bolaya+ bangwe ba lona;17 mme lo tla nna ba ba tlhoilweng ke batho botlhe ka ntlha ya leina la me.+18 Le fa go ntse jalo ga go moriri+ ope wa ditlhogo tsa lona o o tla nyelelang ka gope.19 Lo tla bona meya ya lona+ ka go itshoka ga lona.20 “Mo godimo ga moo, fa lo bona Jerusalema a dikologilwe+ ke masole a a thibeletseng, itseng gore go kgakgabadiwa ga gagwe go atametse.+21 A ba ba kwa Judea ba simolole go tshabela kwa dithabeng, mme a ba ba mo gare ga gagwe ba tloge, le ba ba mo mafelong a selegae a ba se ka ba tsena mo go ene;+22 ka gonne ano ke malatsi a go diragatsa tshiamiso, gore dilo tsotlhe tse di kwadilweng di tle di diragadiwe.+23 A bo go latlhega basadi ba ba baimana le ba ba amusang masea mo malatsing ao!+ Gonne go tla nna pitlagano e kgolo mo lefatsheng leo le tšhakgalo mo bathong bano;24 mme ba tla wa ka bogale jwa tšhaka ba bo ba dirwa batshwarwa mo ditšhabeng tsotlhe;+ mme Jerusalema o tla gatakwa ke ditšhaba, go fitlha dinako tse di tlhomilweng+ tsa ditšhaba di fela.25 “Gape, go tla nna le ditshupo mo letsatsing+ le mo ngweding le mo dinaleding, mme mo lefatsheng tlalelo e e mahehe ya ditšhaba, e sa itse kgoro ya botso ka ntlha ya go suma ga lewatle+ le khuduego ya lone,+26 fa batho ba ntse ba tepelela ka ntlha ya poifo+ le tebelelo ya dilo tse di tlelang lefatshe le le nang le banni;+ gonne maatla a magodimo a tla reketlisiwa.+27 Go tswa foo ba tla bona Morwa motho+ a tla mo lerung ka maatla le kgalalelo e kgolo.+28 Mme fa dilo tseno di simolola go diragala, emang lo tlhamaletse lo bo lo tsholetse ditlhogo tsa lona, ka gonne kgololo ya lona e a atamela.”29 Foo a bua setshwantsho le bone a re: “Elang tlhoko setlhare sa mofeige le ditlhare tsotlhe tse dingwe:+30 Fa di setse di thuntse, ka go se ela tlhoko lo a itse ka bolona gore jaanong selemo se gaufi.+31 Ka tsela eno le lona, fa lo bona dilo tseno di diragala, itseng gore bogosi jwa Modimo bo gaufi.+32 Ammaaruri ke a lo raya, Kokomana eno ga e na go feta ka gope go fitlha dilo tsotlhe di diragala.+33 Legodimo le lefatshe di tla feta,+ mme mafoko a me ga a na go feta ka gope.+34 “Mme itlhokomeleng go-re dipelo tsa lona di se ka le ka motlha tsa imelwa ke go ja mo go feteletseng le ke go nwa bobe+ le ke ditlhobaelo+ tsa botshelo, mme ka tshoganyetso letsatsi leo la lo wela ka ponyo ya leitlho+35 jaaka seru.+ Gonne le tla tlela botlhe ba ba nnang mo godimo ga lefatshe lotlhe.+36 Jaanong, nnang lo tsogile,+ lo dira mokokotlelo+ ka nako yotlhe gore lo tle lo atlege mo go faloleng dilo tseno tsotlhe tse di laoletsweng go diragala, le go ema fa pele ga Morwa motho.”+37 Jalo fa go le motshegare o ne a ruta mo tempeleng,+ mme fa go le bosigo a tswe mme a lale mo thabeng e e bidiwang Thaba ya Lotlhware.+38 Mme batho botlhe+ ba ne ba tla go sa le phakela kwa go ene mo tempeleng go tla go mo utlwa.


text:
Baebele ya mo Internet | THANOLO YA LEFATSHE LE LESHA YA DIKWALO TSE DI BOITSHEPO
A o ka rata go bala setlhogo seno ka %%?
Jobe 38:1-41
38 Mme Jehofa a araba Jobe go tswa mo sefefong+ a re:2 “Ke mang yono yo o fifatsang kgakololoKa mafoko a a se nang kitso?+3 Ikgatlhe lotheka, tsweetswee, jaaka monna yo o nonofileng,Mma ke go botse, mme o nkitsise.+4 O ne o le kae fa ke thaya lefatshe?+Mpolelele, fa o tlhaloganya.5 Ke mang yo o tlhomileng dilekanyo tsa lone, fa e le gore o a itse,Kgotsa ke mang yo o otlololetseng thapo e e lekanyang mo godimo ga lone?6 Metheo ya lone e e khuti+ e nweditswe mo go eng,Kgotsa ke mang yo o beileng leje la lone la sekhutlo,7 Fa dinaledi tsa moso+ di ne di goa mmogo ka boipelo,Le bomorwa Modimo+ botlhe ba ne ba simolola go goa ba baka?8 Ke mang yo o thibetseng lewatle ka dikgoro,+Le le neng la tswa jaaka e kete le pomponyega go tswa mo sebopelong;9 Fa ke ne ke baya leru go nna seaparo sa loneLe letobo le lentshontsho jaaka letsela le le hapang,10 Mme ka le tlhomela molao wa meKa ba ka tlhoma mophakalego le dikgoro,+11 Mme ka tswelela ka re, ‘O ka tla bokgakala jo bo kana, mme e seng go feta;+Mme bona, makhubu a gago a a tlotlometseng a lekanyeditswe’?+12 A o ne wa laela moso+ go tswa metlheng ya gago go ya pele?A o ne wa dira gore bosa bo itse lefelo la jone,13 Gore bo tshware dintlha tsa lefatshe,Gore baikepi ba tlhotlhorwe mo go lone?+14 Bo iphetola jaaka letsopa+ ka fa tlase ga sekano,Mme dilo di ema jaaka e kete di apere.15 Mme lesedi la tsone le thibelwa gore le se ka la bonwa ke baikepi,+Le lebogo le le kwa godimo le a robega.+16 A o tlile mo metsweding ya lewatle,Kgotsa a o ile wa tsamayatsamaya+ o batla bodiba jo bo boteng jwa metsi?+17 A o bipololetswe dikgoro tsa loso,+Kgotsa a o kgona go bona dikgoro tsa moriti o montsho?+18 A o akanyeditse ka botlhale dibaka tse di atlhameng tsa lefatshe?+Bolela, fa e le gore o go itse gotlhe.19 E kae jaanong, tsela e e yang kwa lesedi le agileng+ gone?Fa e le lefifi lone, le kae jaanong lefelo la lone,20 Gore o tle o le ise kwa molelwaneng wa loneLe gore o tlhaloganye ditsela tse di yang kwa ntlong ya lone?21 A o a itse ka gonne o ne o tsholwa+ ka nako eo,Le ka gonne malatsi a ga-go a le mantsi ka palo?22 A o tsene mo matlong a polokelo a kapoko,+Kgotsa a o bona matlo a polokelo a sefako,+23 Se ke se boloketseng nako ya matshwenyego,Letsatsi la tlhabano le ntwa?+24 E kae jaanong tsela e lesedi le ikanamisang ka yone,E phefo ya botlhaba+ e falalelang mo lefatsheng ka yone?25 Ke mang yo o kgaogantseng moedi wa morwalelaLe tsela ya leru le le dumang+ la diphefo tsa matsubutsubu,26 Go dira gore e nele lefatshe le go se nang motho+ mo go lone,Mo nageng e go se nang motho wa mo lefatsheng mo go yone,27 Go kgotsofatsa mafelo a a iteilweng ke matsubutsubu le a a kgakgabetsengLe go dira gore bojang bo tlhoge?+28 A pula+ e na le rre,Kgotsa ke mang yo o belegeng marothodi a monyo?+29 Tota dikgapetla tsa metsi di tswa mo sebopelong sa ga mang,Mme fa e le segagane+ sa legodimo sone, ke mang yo ruri a se belegang?30 Metsi ka boone a nna a iphitlhile jaaka e kete ke ka leje,Mme bogodimo jwa bodiba jo bo boteng jwa metsi bo a ikitlanya.+31 A o ka bofa dikgole tsa lesomo la dinaledi la Khima thata,Kgotsa a o ka bofolola megala ya lesomo la dinaledi+ la Kesile?32 A o ka tlisa lesomo la dinaledi la Masarothe mo nakong ya lone e e tlhomilweng?Mme fa e le lesomo la dinaledi la Ashe fa thoko ga bomorwaalone, a o ka le kaela?33 A o itse melao ya magodimo,+Kgotsa a o ka baya taolo ya one mo lefatsheng?34 A o ka tsholeletsa lentswe la gago kwa lerung,Gore bontsi jo bo boitshegang jwa metsi bo go bipe?+35 A o ka romela dikgadima gore di tsamayeMme di go reye di re, ‘Ke rona bano!’?36 Ke mang yo o tsentseng botlhale+ mo marung a a tlhatlaganeng,Kgotsa ke mang yo o neetseng dikgakgamatso tsa loapi tlhaloganyo?+37 Ke mang yo o ka balang palo ya maru ka botlhale a sa e fose,Kgotsa dinkgo tsa metsi tsa legodimo—ke mang yo o ka di tshololang,+38 Fa lorole lo tshologa go nna jaaka e kete seretse se se thetsweng,Le makwete a mmu a ngaparagana?39 A o ka tsomela tau phologoloA o ka kgotsofatsa keletso e kgolo ya dijo ya ditawana,+40 Fa di bataletse mo mafelong a go iphitlha,+Kgotsa di rapame mo boitshubelong gore di lalele?41 Ke mang yo o baakanyetsang legakabe dijo+ tsa loneFa bana ba lone ba goela kwa Modimong ba kopa thuso,Fa ba ntse ba kgarakgatshega ka gonne go se na sepe se ba se jang?


text:
Go Tswelela Pele ka Botshelo Jwa Gago Morago ga Tlhalo
“Ke ne ke utlwile botlhoko thata e bile ke gamaregile. Botshelo jwa gago bo tsamaya sentle, mme ka tshoganyetso fela, ga o tlhole o na le sepe.”
—MARK, * yo o nang le ngwaga a tlhadile.
“Monna wa me o ne a ratana le mosadi mongwe yo o lekanang le morwadiarona. Fa re ne re tlhalana, ke ne ka wela makgwafo ka gonne ke ne ke sa tlhole ke tlhoka go itshokela kgalefo ya gagwe mme gape ke ne ke ikutlwa ke tlontlolotswe e bile ke se na mosola.”—EMMELINE, yo o setseng a na le dingwaga di le 17 a tlhadilwe.
Batho bangwe ba tlhalana ka gonne ba solofetse gore ba tla tokafatsa botshelo jwa bone mme ba bangwe ba batla go tswelela ba le mo lenyalong mme ga ba kgone go pateletsa balekane ba bone gore ba se ka ba tsamaya. Le fa go ntse jalo, mo e ka nnang batho botlhe ba ba tlhalanang ba fitlhela gore botshelo bo thata go na le kafa ba neng ba lebeletse ka gone. Tota e bile, fa e le gore o sa tswa go tlhala, o ka tswa o fitlhela gore ke nngwe ya dilo tse di ngomolang pelo thata tse o kileng wa lebana le tsone. Ka jalo, go ka nna molemo fa o ka ela tlhoko kgakololo e e mosola e e tswang mo Baebeleng e e ka go thusang gore o atlege go lebana le dikgwetlho tsa tlhalo.
KGWETLHO 1: BOIKUTLO JO BO SA SIAMANG.
Go ka nna thata go itshokela go ngomoga pelo go go bakiwang ke mathata a madi, go godisa bana le go jewa ke bodutu mme maikutlo a a ntseng jalo ga a fele ka bonako. Moithutatlhaloganyo yo o sa tlholeng a tshela e bong Judith Wallerstein o ile a lemoga gore dingwaga di le dintsi morago ga tlhalo, batho bangwe ba ikutlwa ba tsieditswe e bile ba latlhilwe, ba akanya gore “botshelo ga bo ba tshware sentle, bo kgoba marapo e bile bo dira gore ba jewe ke bodutu.”
SE O KA SE DIRANG
Iphe nako ya go hutsafala. O ka tswa o tlhologelelwa molekane yo o sa ntseng o mo rata. Tota le fa lenyalo la lona le ne le se monate, o ka nna wa hutsafala ka gonne o sa nna le lenyalo le le itumetseng le o neng o solofetse go nna le lone. (Diane 5:18) O se ka wa tlhabiwa ke ditlhong go ipha “nako ya go lela.”—Moreri 3:1, 4.
Tila go itlhaola. Le fa gone o tlhoka go nna o le nosi gore o kgone go hutsafala, go itlhaola nako e telele ga go a siama. (Diane 18:1) Bua ka dilo tse di agang fa o na le ditsala tsa gago, ka gonne tota le fa o ka tswa o na le lebaka la go ngongorega ka motho yo o tlhalaneng le ene, go ngongorega gangwe le gape go ka dira gore ba bangwe ba go katoge. Fa o tlhoka go dira ditshwetso tse di botlhokwa ka bonako morago ga tlhalo, kopa thuso e e ka go tswelang mosola mo mothong yo o mo ikanyang.
Tlhokomela botsogo jwa gago. Gantsi go ngomoga pelo ka ntlha ya tlhalo go ka go bakela malwetse a a jaaka haebolate le migraine. Ja sentle, itshidile mmele mme o robale mo go lekaneng.—Baefeso 5:29.
Phutha dilo tse di dirang gore o galefele motho yo o tlhalaneng le ene kgotsa tse o sa di tlhokeng mme boloka dipampiri tse di botlhokwa. Fa dilo tse di jaaka ditshwantsho tsa lenyalo di dira gore o hutsafale, di phuthe o di tsenye mo mabokosong mme o di bolokele bana ba gago.
Lwantsha boikutlo jo bo sa siamang. Olga yo o neng a tlhala monna wa gagwe ka go bo a ne a dirile boaka, a re: “Ke ne ke nna ke ipotsa gore, ‘Mosadi yole o na le eng se nna ke se nang sone?’” Le fa go ntse jalo, jaaka Olga a ile a lemoga moragonyana, go nna o ntse o akanya ka dilo tse di sa siamang go ka nna ga dira gore o nne le “moya o o hutsafetseng.”—Diane 18:14.
Batho ba le bantsi ba lemogile gore go kwala se ba se akantseng go ba thusa gore ba akanye sentle le gore ba laole dikakanyo tsa bone. Fa o dira seno, leka go akanya ka dilo tse dingwe tse di siameng go na le dilo tse di sa siamang tse o di lwantshang. (Baefeso 4:23) Ela tlhoko dikai tse pedi tseno:
Ya kgale: Ke molato wa me go bo molekane wa me a ile a se ka a ikanyega.
E ntšha: Diphoso tsa me di ne di sa neye molekane wa me tetla ya gore a se ka a ikanyega.
Ya kgale: Ke ile ka senya dingwaga tsa me tse di botlhokwa le monna yo o sa ntshiamelang.
E ntšha: Ke tla itumela thata fa nka tswelela ka botshelo ke sa lebe kwa morago.
Itlhokomolose dikakgelo tse di utlwisang botlhoko. Ditsala le ba losika ba ba ka tswang ba sa ikemisetsa go go utlwisa botlhoko ba ka nna ba bua dilo tse di utlwisang botlhoko kgotsa le e leng tse di seng boammaaruri ka se se go diragaletseng: ‘Tota e bile o ne a sa go tshwanela’ kgotsa ‘Modimo o tlhoile tlhalo.’ * Ke ka lebaka le le utlwalang go bo Baebele e gakolola jaana: “O se ka wa isa mafoko otlhe a batho ba ka a buang kwa pelong.” (Moreri 7:21) Martina, o ne bua jaana dingwaga tse pedi morago ga tlhalo ya gagwe: “Go na le go re ke nne ke akanya ka mafoko a a utlwisang botlhoko, ke leka go leba dilo ka tsela e Modimo a di lebang ka yone. Dikakanyo tsa gagwe di kwa godimo ga dikakanyo tsa rona.”—Isaia 55:8, 9.
Rapela Modimo. O kgothaletsa baobamedi ba gagwe gore ‘ba latlhele tlhobaelo yotlhe ya bone mo go ene,’ segolobogolo fa ba ngomogile pelo thata.—1 Petere 5:7.
LEKA SENO: Kwala ditemana tsa Baebele tse di go thusitseng mme o di beye mo mafelong a o tla di bonang gantsi mo go one. Mo godimo ga ditemana tse di setseng di umakilwe, batho ba le bantsi ba ba kileng ba tlhala ba ile ba thusiwa ke ditemana tseno: Pesalema 27:10; 34:18; Isaia 41:10; le Baroma 8:38, 39.
KGWETLHO 2: KAMANO YA GAGO LE MOTHO YO O TLHALANENG LE ENE.
Juliana, yo o neng a nyetswe dingwaga di le 11 a re: “Ke ne ka rapela monna wa me gore a se ka a tsamaya. Mme fa a sena go tsamaya, ke ne ka mo galefela le mosadi yo a neng a ya go nna le ene.” Batho ba le bantsi ba ba tlhalang ba nna ba galefetse motho yo ba tlhalaneng le ene ka dingwaga di le dintsi. Le fa go ntse jalo, ka dinako tse dingwe ba patelesega go nna ba buisana , segolobogolo fa ba na le bana.
SE O KA SE DIRANG
Boloka kamano e e siameng le motho yo o tlhalaneng le ene. Tlhoma mogopolo mo dilong tse di botlhokwa mme dira gore puisano ya lona e nne e e khutshwane, lo bua fela ka se se tlhokegang. Batho ba le bantsi ba lemogile gore go dira jalo go boloka kagiso.—Baroma 12:18.
Tila mafoko a a galefisang. Kgakololo e e molemo ya Baebele e e reng: “Ope fela yo o thibelang mafoko a gagwe o na le kitso,” e ka thusa segolobogolo fa o akanya gore o a tlhaselwa. (Diane 17:27) Fa e le gore motlotlo wa lona o dira gore lo se ka lwa utlwana, o ka nna wa re: “Ke tlhoka go akanya ka se o se buileng mme ke tla bua le wena moragonyana.”
Leka thata gore o se ka wa akaretsa motho yo o tlhalaneng le ene mo dilong tsa gago, tse di jaaka tsa semolao le tsa madi.
LEKA SENO: Mo nakong e e tlang, fa o bua le motho yo o tlhalaneng le ene, ela tlhoko gore a mongwe mo go lona o a iphemela kgotsa ga a tekatekano. Fa go tlhokega, dumalanang go emisa motlotlo le gore lo tla dirisa e-mail go tlotla ka kgang eo.—Diane 17:14.
KGWETLHO 3: THUSA BANA GO TLWAELA SEEMO SE SESHA.
Maria o gakologelwa gore go ne go ntse jang morago ga tlhalo ya gagwe: “Morwadiake yo mmotlana o ne a leletse ruri e bile a simolotse gape go ntshetsa metsi mo dikobong. Le fa mosetsana wa me yo mogolo a ne a leka go fitlha maikutlo a gagwe, ke ne ke kgona go bona gore le ene o fetogile.” Ka maswabi, o ka nna wa ikutlwa o se na nako le maatla a go thusa bana ba gago fa ba go tlhoka thata.
SE O KA SE DIRANG
Kgothaletsa bana ba gago go bua le wena malebana le kafa ba ikutlwang ka teng, le fa seno se ka tswa se dira gore go nne le “puo e e phomesegelang fela.”—Jobe 6:2, 3.
A motsadi e nne motsadi mme ngwana e nne ngwana. Le fa gone o ka tswa o eletsa go bulela mongwe mafatlha e bile ngwana wa gago a iketleeleditse go go reetsa, ga go a siama go mo kopa gore a go thuse ka mathata a gago. (1 Bakorintha 13:11) Tila go dira gore ngwana wa gago e nne motho yo o mmulelang mafatlha kgotsa gore e nne motsereganyi mo gare ga gago le motho yo o tlhalaneng le ene.
Dira gore botshelo jwa ngwana wa gago bo se ka jwa tlhakatlhakana. Go tswelela lo nna mo lefelong le le tshwanang kgotsa go tswelela ka thulaganyo e e tshwanang go ka thusa mme se se botlhokwa le go feta ke go tswelela lo dira dilo tsa semoya, tse di jaaka mmalo wa Baebele le kobamelo ya lelapa.—Duteronome 6:6-9.
LEKA SENO: Nako nngwe mo bekeng eno, tlhomamisetsa bana ba gago gore o a ba rata le gore ga se bone ba dirileng gore wena le molekane wa gago lo tlhalane. Araba dipotso tsa bone kwantle ga go pega motho yo o tlhalaneng le ene molato.
O ka kgona go tswelela ka botshelo jwa gago morago ga tlhalo. Melissa, yo o neng a nyetswe ka dingwaga di le 16 a re: “Morago ga tlhalo, ke ne ke akanya gore ‘Eno ga se tsela e ke neng ke batla gore botshelo jwa me bo nne ka teng.’” Le fa go ntse jalo, gone jaanong o itumetse go sa kgathalesege maemo a a lebaneng le one. A re: “Fa ke ne ke tlogela go akanya ka dilo tse di fetileng, ke ne ka ikutlwa botoka thata.”
^ ser. 2 Maina mangwe mo setlhogong seno a fetotswe.
^ ser. 18 Modimo o tlhoile tlhalo ya tsietso ya boferefere. Mme fa molekane yo mongwe a dira boaka, Modimo o naya molekane yo o se nang molato tshwanelo ya go tlhopha gore a o batla go tlhala. (Malaki 2:16; Mathaio 19:9) Bona setlhogo se se reng “Kgopolo E E mo Bibeleng—Modimo O Ila Tlhalo ya Mofuta Mang?” mo makasineng wa Tsogang! wa February 8, 1994, o o gatisitsweng ke Basupi ba ga Jehofa.
IPOTSE JAANA . . .
A tota ke iphile nako ya go hutsafala morago ga tlhalo?
Nka dira jang gore ke tlogele go ikutlwa ke galefetse motho yo ke tlhalaneng le ene?


text:
Ministry of Defence Justice and Security(MDJS)
Reference: MDJS (C) 1/16/1/II
25th January 2016
SPOT ANNOUNCEMENT
Sechaba se itsisiwe fa Tona ya Itshireletso, Molao le Thokgamo ebile ele Mopalamente wa Bobonong, Motlotlegi Shaw Kgathi a tla buisa diphuthego tsa Kgotla kgwedi ya Hirikgong ele masome mabedi le bohera bobedi go tsena ele masome mabedi le boherabongwe (28th - 29th January 2016) ko mafelong le dinako tse di latelang;
Maikaelelo a phuthego e ke go tsaya megopolo mo sechabeng le go buisanya ka dikgang tse dingwe tse di amang lephata la ga tona le makalana a lone.
Dikgosi, makhanselara le balaodi ba kopiwa go rotloetsa sechaba go tsena di phuthego tse tsa ga tona ka makatanamane le ka dinako tse di beilweng.
Re a leboga
Samma G. Tabudi
…………………………………
FOR/Permanent Secretary
Printable version


text:
A Basupi ba ga Jehofa ba Thuba Malapa Kgotsa ba a Aga?
Rona Basupi ba ga Jehofa re aga malapa a rona le a baagelani ba rona. Re tlotla Modimo ka gonne ke ene Motlhami wa thulaganyo ya lelapa. (Genesise 2:21-24; Baefeso 3:14, 15) O dirisa Baebele go re ruta melaometheo e e ileng ya thusa batho mo lefatsheng ka bophara gore manyalo a bone a atlege le gore ba nne ba itumetse.
Kafa Basupi ba ga Jehofa ba Agang Malapa ka Gone
Re leka ka natla go ikobela kgakololo ya Baebele ka gonne e re thusa go nna banna, basadi le batsadi ba ba botoka. (Diane 31:10-31; Baefeso 5:22–6:4; 1 Timotheo 5:8) Botlhale jo bo mo Baebeleng bo thusa malapa a gore a atlege, le fa maloko a one a le mo dikerekeng tse di farologaneng. (1 Petere 3:1, 2) Ela tlhoko se se buiwang ke batho ba balekane ba bone ba ileng ba nna Basupi ba ga Jehofa:
“Mo dingwageng tsa ntlha tse thataro re le mo lenyalong, re ne re tlhola re omana e bile re lwa. Le fa go ntse jalo, fa Ivete a sena go nna Mosupi wa ga Jehofa, o ne a nna lorato e bile a le pelotelele. Diphetogo tse a ileng a di dira di ile tsa thusa lenyalo la rona.”
—Clauir, Brazil.
“Ke ne ke sa rate fa mogatsake a simolola go ithuta Baebele le Basupi ba ga Jehofa, ke ne ke akanya gore ba thuba malapa a batho. Mme fa e sa le ka nako eo, ke ile ka lemoga gore tota Baebele e thusitse lenyalo la rona.”
—Agness, Zambia.
Fa re rera, re bontsha baagelani ba rona gore botlhale jo bo mo Baebeleng bo ka ba thusa go:
Fa molekane yo mongwe a nna Mosupi, a go tla nna le dikgotlhang mo lenyalong?
Boammaaruri ke gore ka dinako tse dingwe go nna jalo. Ka sekai, ka 1998 setheo sengwe sa go dira dipatlisiso sa Sofres se ne sa ntsha pego e e tlhalosang gore mo manyalong a le 20, le le 1 mo go one le nna le mathata a a masisi fa molekane yo mongwe a nna Mosupi.
Jesu o ne a bolelela pele gore ka dinako dingwe fa mongwe a latela dithuto tsa gagwe go tla nna le dikgotlhang mo lelapeng. (Mathaio 10:32-36) Rahisitori e bong Will Durant o tlhalosa go re ka nako ya Puso ya Roma, “Bakeresete ba ne ba latofadiwa ka go thuba malapa.” * Bangwe ba Basupi ba ga Jehofa ba lebana le seemo se se tshwanang gompieno. Le fa go ntse jalo, a seo se raya gore Basupi ke bone ba bakang dikgotlhang?
Fa Kgotlatshekelo ya Yuropa ya Ditshwanelo Tsa Batho e ne e atlhola Basupi ba ga Jehofa ba ba neng ba latofadiwa ka go thuba malapa, e ne ya re gantsi ba masika ba e seng Basupi, ke bone ba bakang dikgotlhang ka go gana “go amogela le go tlotla kgololesego e wa losika a nang le yone ya go itlhophela bodumedi.” Kgotlatshekelo e ne ya oketsa ka go re: “Ga se gore seemo seno se tla ka Basupi ba ga Jehofa ka gonne ke selo se se tlwaelegile mo manyalong otlhe a mo go one banyalani ba leng mo madumeding a a farologaneng.” * Le fa go ntse jalo, tota le fa Basupi ba ga Jehofa ba lebana le batho ba ba sa batleng go amogela se ba se dumelang, ba leka ka natla go latela kgakololo eno ya Baebele: “Lo se ka lwa busetsa ope bosula ka bosula. . . . Fa go kgonega, kafa go ka kgonegang ka gone mo go lona, agisanang le batho botlhe.
Ke eng fa Basupi ba ga Jehofa ba dumela gore ba tshwanetse go nyalana fela le motho yo e leng Mosupi
Basupi ba reetsa kgakololo ya Baebele ya go nyala “mo Moreneng fela,” seo se raya go nyalana le motho yo o dumelang dilo tse o di dumelang. (1 Bakorintha 7:39) Kgakololo eno ya Baebele e a thusa. Ka sekai, ka 2010 setlhogo sengwe mo Journal of Marriage and Family se ne sa re, gantsi banyalani ba utlwana sentle fa ba le “mo bodumeding jo bo tshwanang, ba dira meetlo e e tshwanang e bile ba dumela dilo tse di tshwanang.” *
Le fa go ntse jalo, Basupi ga ba kgothaletse maloko a bone go kgaogana le molekane wa lenyalo yo e seng Mosupi. Baebele ya re: “Fa mokaulengwe mongwe a na le mosadi yo o sa dumeleng, mme le fa go ntse jalo a dumalana go nna le ene, a a se mo tlogele; le mosadi yo o nang le monna yo o sa dumeleng, mme le fa go ntse jalo a dumalana go nna le ene, a a se tlogele monna wa gagwe.” (1 Bakorintha 7:12, 13) Basupi ba ga Jehofa ba ikobela taelo eno.
Ithute mo go Oketsegileng
DIKGANG TSE DI TSWANG KWA MODIMONG!
O ka Dira Jang Gore Lelapa la Gago le Itumele?
Jehofa, Modimo yo o itumetseng, o batla gore malapa a itumele. Bona kgakololo e e mosola e Baebele e e nayang banna ba ba nyetseng, basadi ba ba nyetsweng, batsadi le bana.
TSOGANG!
Kafa o ka Nnang Rre yo o Molemo ka Gone
Sekaseka melaometheo e le metlhano ya Baebele e e ka go thusang go nna rre yo o lorato le go tlamela bana ka se ba se tlhokang.


text:
Fa go Nna le Dikotsi Tsa Masetlapelo, Lorato lo re Tlhotlheletsa go Tsaya Kgato
Ka nako ya mathata, Basupi ba ga Jehofa ba thusa badumedi ka bone le batho ba bangwe. Ba dira jalo go bontsha lorato, e leng letshwao le le tlhaolang Bakeresete ba boammaaruri.—Johane 13:35.
Fa tlase fano go na le lenaane le lekhutshwane le le bontshang kafa batho ba ileng ba thusiwa ka gone mo dikgweding di le 12 tse di neng tsa wela mo bogareng jwa 2012. Lenaane leno ga le akaretse thuso ya semoya le kgothatso tse ka metlha re di nayang batho fa re dira tiro ya namolo. Bontsi jwa tiro ya namolo e rulaganngwa ke Dikomiti Tsa Namolo Tsa Dikotsi Tsa Masetlapelo tse di tlhomilweng ke diofisi tsa rona tsa makala. Mo godimo ga moo, ka metlha diphuthego tsa lefelo leo di ne di nna le seabe mo tirong eo.
Japane: Ka March 11, 2011, thoromo ya lefatshe e e neng ya baka tsunami e e amileng batho ba le diketekete e ne ya itaya bokone jwa Japane. Basupi ba ga Jehofa mo lefatsheng lotlhe ba ne ba aba madi a bone ka bopelotshweu, ba dirisa bokgoni jwa bone le dilwana tsa bone gore ba thuse mo tirong ya namolo. Leba bidio ya rona ya tiro ya namolo ya thoromo ya lefatshe kwa Japane.
Brazil: Merwalela, go gosomana ga mmu le go elela ga seretse se sentsi go ne ga bolaya batho ba le makgolokgolo. Basupi ba ga Jehofa ba ne ba romela ditone di le 42 tsa dijo tse di sa senyegeng ka bonako, mabotlolo a le 20 000 a metsi, ditone di le 10 tsa diaparo le ditone di le 5 tsa dilwana tsa go phepafatsa mmogo le melemo le dilwana tse dingwe.
Congo (Brazzaville): Bomo e e neng ya runya e ne ya gosomanya matlo a le 4 a Basupi ba ga Jehofa mme ya senya matlo a le 28 a Basupi ba bangwe. Batho ba ba neng ba amilwe ke kotsi eno ya masetlapelo ba ne ba newa dijo le diaparo, mme Basupi ba lefelo leo ba ne ba naya malapa a a neng a amegile boroko.
Congo (Kinshasa): Batho ba ba neng ba tshwerwe ke bolwetse jwa kholera ba ne ba newa melemo. Batho ba ba neng ba amilwe ke merwalela e e bakilweng ke dipula tsa matlakadibe ba ne ba newa diaparo. Batho ba ba isitsweng kwa mafelong a a sireletsegileng ba ne ba newa melemo, peo gore ba jale le diaparo tse dintsi.
Venezuela: Dipula tse dikgolo di ne tsa baka merwalela le go elela ga seretse se sentsi. Dikomiti tsa namolo di thusitse Basupi ba ka nna 288 ba ba amilweng ke merwalela eo. Go ne ga agiwa matlo a masha a a fetang 50. Gape dikomiti tsa namolo di thusitse batho ba matlo a bone a neng a tloga a gogolwa ke metsi a a neng a oketsega a Lake Valencia.
Philippines: Setsokotsane se ne sa baka merwalela mo karolong nngwe ya naga. Lekala le ne la romelela batho ba ba amegileng dijo le diaparo, mme fa metsi a sena go fokotsega, Basupi ba lefelo leo ba ne ba thusa ka go phepafatsa.
Canada: Morago ga gore dikgwa tsa kwa Alberta di lailwe ke molelo, Phuthego ya Slave Lake e ne ya amogela meneelo e mentsi go tswa mo Basuping ba lefelo leno e e neng e tla thusa mo tirong ya go phepafatsa. E re ka go sa dirisiwa madi otlhe, phuthego e ne ya ntsha halofo ya madi a e neng e a neilwe gore a thuse batho ba ba amilweng ke dikotsi tsa masetlapelo kwa dikarolong tse dingwe tsa lefatshe.
Côte d’Ivoire: Pele ga ntwa, ka nako ya ntwa le morago ga yone, batho ba ba neng ba tlhoka thuso ba ne ba newa dilwana, bonno le melemo.
Fiji: Merwalela e e neng e bakilwe ke dipula tse dikgolo e ne ya dira gore bontsi jwa malapa a Basupi a le 192 a senyegelwe ke masimo a a ba thusang go bona dijo le lotseno. Ba ne ba newa dijo.
Ghana: Batho ba ba nnang kwa kgaolong e e kwa botlhaba jwa naga eno ba ba amilweng ke morwalela ba ne ba newa dijo, peo ba bo ba agelwa matlo a mangwe.
United States: Kgwanyape e ne ya senya matlo a le 66 a Basupi ba ba nnang mo dikgaolong tse tharo tsa naga eno ya bo ya gosomanya matlo a le 12 a Basupi. Le fa bontsi jwa batho bano ba ne ba na le diinshorense, go ne ga ntshiwa meneelo ya go thusa mo tirong eno ya namolo.
Argentina: Diphuthego tsa Basupi ba ga Jehofa di ne tsa thusa batho ba ba kwa borwa jwa naga ba matlo a bone a sentsweng ke seretse sa lekgwamolelo.
Mozambique: Batho ba ba fetang 1 000 ba ba neng ba amilwe ke leuba ba ne ba newa dijo.
Nigeria: Basupi ba le 24 ba ba neng ba gobala mo kotsi e kgolo ya bese ba ne ba thusiwa ka madi. Batho ba bangwe ba bantsi ba ba nnang kwa bokone jwa naga ba ba latlhegetsweng ke magae ka ntlha ya dikgotlhang tse di bakilweng ke setso le bodumedi le bone ba ne ba thusiwa.
Benin: Batho ba ba neng ba amilwe ke merwalela ba ne ba newa melemo, diaparo, dinnete tsa menang le metsi a a phepa.
Dominican Republic: Morago ga Kgwanyape e e bidiwang Irene, diphuthego tsa lefelo leno di ne tsa thusa ka madi le go baakanya matlo.
Ethiopia: Go ne ga ntshiwa madi go thusa batho ba ba nnang kwa mafelong a mabedi a a neng a amilwe ke leuba le kwa lefelong le le lengwe le le neng le amilwe ke morwalela.
Kenya: Batho ba ba neng ba amilwe ke leuba ba ne ba thusiwa ka madi.
Malawi: Batho ba ba nnang kwa kampeng ya batshabi ya Dzaleka ba ne ba thusiwa ka se ba se tlhokang.
Nepal: Go gosomana ga mmu go ne ga senya ntlo ya mosadi mongwe wa Mosupi. O ne a agelwa legae la nakwana e bile phuthego ya lefelo leo e ne ya mo thusa.
Papua New Guinea: Batho bangwe ba ne ba ja matlo a Basupi ba le robedi ka molelo. Go ne ga dirwa dithulaganyo tsa gore ba agelwe matlo gape.
Romania: Basupi bangwe ba ne ba senyegelwa ke matlo a bone ka ntlha ya morwalela. Ba ne ba thusiwa go aga matlo ao gape.
Mali: Bangwe ba batho ba ba neng ba tlhoka dijo ka ntlha ya leuba ba ne ba thusiwa ka madi a a tswang kwa nageng e e gaufi ya Senegal.
Sierra Leone: Dingaka tsa Basupi tse di tswang kwa Fora di ne tsa thusa Basupi ba ga Jehofa ba ba nnang kwa lefelong le le kgautlantsweng ke ntwa.
Thailand: Merwalela e bakile tshenyo e e seng kana ka sepe mo dikgaolong di le mmalwa. Ditlhopha tsa namolo di baakantse le go phepafatsa matlo a le 100 le Diholo Tsa Bogosi di le 6.
Czech Republic: Fa merwalela e sena go senya matlo a le mmalwa kwa Czech Republic, Basupi ba naga e e gaufi ya Slovakia ba ne ba thusa mo tirong ya namolo.
Sri Lanka: Bontsi jwa tiro ya namolo e e dirwang ka ntlha ya tshenyo e e bakilweng ke tsunami e setse e weditswe.
Sudan: Basupi ba ga Jehofa ba ba neng ba dule mo nageng eno ka ntlha ya dintwa ba ne ba romelelwa dijo, diaparo, ditlhako le dipolasetiki tse dikgolo.
Tanzania: Malapa a le 14 a ne a senyegelwa ke dilwana tsa one ka nako ya morwalela. Diphuthego tsa mo lefelong leo di ile tsa neela ka diaparo le dilwana tsa mo ntlong. Ntlo e le nngwe e ne ya agiwa gape.
Zimbabwe: Leuba le ne la tlhasela lefelo lengwe mo nageng eno. Batho ba ba amilweng ke leuba ba ne ba newa dijo le madi.
Burundi: Batshabi ba ile ba thusiwa ka dilwana tsa namolo go akaretsa le melemo.


text:
PINA 34
Go Tsamaya ka Bothokgami
1. Ntlhatlhobe tlhe wena Modimo’a me
Gore a ka metlha ke nna ke thokgame.
Nkele tlhoko o nne o ntekole;
Ntlafatsa pelo’a me mme o ntshegofatse.
(KHORASE)
Fa e le nna, Ke’ikemiseditse
Go nna ke thokgame ka dinako tsotlhe.
2. Ga ke rate batho ba ba tsietsang.
Ke tlhoile go dula le ba ba go nyatsang.
Fa’o fedisa badirabosula,
A ko’o mpoloke tlhe Modimo Jehofa.
(KHORASE)
Fa e le nna, Ke’ikemiseditse
Go nna ke thokgame ka dinako tsotlhe.
3. Ke rata go nna mo ntlong ya gago.
Go tla kobamelong e e itshekileng.
Ke tla go baka ka metlha yotlhe,
Leina la gago, ke le’itsise botlhe.
(KHORASE)
Fa e le nna, Ke’ikemiseditse
Go nna ke thokgame ka dinako tsotlhe.
(Bona le Pes. 25:2.)


text:
Baebele ya mo Internet | THANOLO YA LEFATSHE LE LESHA YA DIKWALO TSE DI BOITSHEPO
A o ka rata go bala setlhogo seno ka %%?
1 Bakorintha 7:1-40
7 Jaanong ka ga dilo tse lo neng lwa kwala ka ga tsone, go molemo gore monna a se ka a ama+ mosadi;2 le fa go ntse jalo, ka ntlha ya go anama ga kgokafalo,+ a monna mongwe le mongwe a nne le mosadi wa gagwe+ le mosadi mongwe le mongwe a nne le monna wa gagwe.3 A monna yo o nyetseng a neye mosadi wa gagwe tshwanelo ya gagwe;+ mme a mosadi yo o nyetsweng le ene a direle monna wa gagwe+ ka tsela e e tshwanang.4 Mosadi yo o nyetsweng ga a na taolo mo mmeleng wa gagwe, mme monna wa gagwe ke ene yo o nang le yone;+ ka tsela e e tshwanang, monna yo o nyetseng, le ene, ga a na taolo mo mmeleng wa gagwe, mme mosadi wa gagwe ke ene yo o nang le yone.+5 Lo se ka lwa e amogana,+ fa e se ka go dumalana ka nako e e tlhomilweng,+ gore lo tle lo beele nako ya thapelo kwa thoko le gore lo tle lo boelane gape, gore Satane a tle a se ka a nna a lo raela+ ka ntlha ya go sa kgone go laola mebele ya lona.+6 Le fa go ntse jalo, ke bua seno e le ka ntlha ya maemo,+ e seng ka tsela ya go laela.+7 Mme ke eletsa e kete batho botlhe ba ka bo ba ntse jaaka ke ntse.+ Le fa go ntse jalo, mongwe le mongwe o na le mpho e e leng ya gagwe+ go tswa kwa Modimong, yo mongwe ka tsela eno, yo mongwe ka tsela ele.8 Jaanong ke raya batho ba ba seng mo lenyalong+ le batlholagadi ke re, go molemo gore ba nne fela jaaka ke ntse.+9 Mme fa ba se na boikgapo,+ a ba tsene mo lenyalong, gonne go botoka go tsena mo lenyalong+ go na le go fisiwa ke kgotelo.+10 Batho ba ba mo lenyalong ke ba naya ditao, le fa go ntse jalo e seng nna mme Morena,+ gore mosadi yo o nyetsweng a se ka a tlogela monna wa gagwe;+11 mme fa tota a ka mo tlogela, a a nne a sa nyalwa kgotsa go sa nneng jalo a boelane gape le monna wa gagwe; le monna yo o nyetseng ga a a tshwanela go tlogela mosadi wa gagwe.12 Mme mo go ba bangwe ka re, ee, nna, e seng Morena:+ Fa mokaulengwe mongwe a na le mosadi yo o sa dumeleng, mme le fa go ntse jalo a dumalana go nna le ene, a a se mo tlogele;13 le mosadi yo o nang le monna yo o sa dumeleng, mme le fa go ntse jalo a dumalana go nna le ene, a a se tlogele monna wa gagwe.14 Gonne monna yo o nyetseng yo o sa dumeleng o itshepisiwa ka mosadi wa gagwe, le mosadi yo o nyetsweng yo o sa dumeleng o itshepisiwa ka mokaulengwe; go seng jalo, bana ba lona ba ka bo tota ba se phepa,+ mme jaanong ba boitshepo.+15 Mme fa yo o sa dumeleng a tsamaya,+ mo lese a tsamaye; mokaulengwe kgotsa kgaitsadi ga a mo bokgobeng mo maemong a a ntseng jalo, mme Modimo o lo bileditse kagisong.+16 Gonne, mosadi yo o nyetsweng, o itse jang gore o tla boloka monna wa gago?+ Kgotsa, monna yo o nyetseng, o itse jang gore o tla boloka mosadi wa gago?+17 Fela, jaaka Jehofa a neile mongwe le mongwe kabelo,+ a mongwe le mongwe a tsamaye jalo jaaka Modimo a mmiditse.+ Mme ke ntsha taelo+ jalo mo diphuthegong tsotlhe.18 A motho mongwe o ne a bidiwa a rupile?+ A a se nne yo o sa rupang. A motho mongwe o biditswe a sa rupa?+ A a se ka a rupa.+19 Go rupa+ ga go kaye le fa e le sepe, le go sa rupa+ ga go kaye le fa e le sepe, mme go boloka ditaelo tsa Modimo go kaya sengwe.+20 Mo boemong le fa e le bofe jo mongwe le mongwe a neng a bidiwa a le mo go jone,+ a a nnele ruri mo go jone.+21 A o ne wa bidiwa o le motlhanka? O se ka wa go letla ga go tshwenya;+ mme fa gape o ka gololesega, dirisa sebaka seo.22 Gonne le fa e le mang mo Moreneng yo o neng a bidiwa a le motlhanka ke mogololesegi wa Morena;+ ka tsela e e tshwanang le yo o neng a bidiwa a le mogololesegi+ ke motlhanka+ wa ga Keresete.23 Lo ne lwa rekwa ka tlhwatlhwa;+ tlogelang go nna batlhanka+ ba batho.24 Mo seemong le fa e le sefe+ se mongwe le mongwe a neng a bidiwa a le mo go sone, bakaulengwe, a a nnele ruri mo go sone a na le Modimo.25 Jaanong ka ga makgarebane ga ke na taelo e e tswang kwa Moreneng, mme ke ntsha kgopolo ya me+ jaaka yo o neng a bontshiwa kutlwelobotlhoko ke Morena+ gore ke ikanyege.+26 Jalo ke akanya gore seno se molemo ka ntlha ya pitlagano e re nang le yone fano, gore go molemo gore monna a tswelele jaaka a ntse.+27 A o bofeletswe mo mosading?+ Tlogela go batla kgololesego.+ A o bofolotswe mo mosading? Tlogela go batla mosadi.28 Mme le fa o ne o ka nyala, o ne o tla bo o sa leofe.+ Mme fa motho wa kgarebane a ne a ka tsena mo lenyalong, yoo o ne a tla bo a sa leofe. Le fa go ntse jalo, ba ba dirang jalo ba tla nna le pitlagano mo nameng+ ya bone. Mme ke a lo dibela.29 Mo godimo ga moo, seno ke a se bua, bakaulengwe, nako e e setseng e khutshwafetse.+ Go tloga jaanong a ba ba nang le basadi ba nne jaaka e kete ba ne ba se na bone,+30 mme le ba ba lelang ba nne jaaka ba ba sa leleng, le ba ba ipelang jaaka ba ba sa ipeleng, le ba ba rekang jaaka ba ba se nang sepe,31 le ba ba dirisang lefatshe+ jaaka ba ba sa le diriseng ka botlalo; gonne seemo sa lefatshe leno se a fetoga.+32 Eleruri, ke batla gore lo se ka lwa tlhobaela.+ Monna yo o sa nyalang o tlhobaela ka dilo tsa Morena, kafa a ka bonang kamogelo ya Morena ka gone.33 Mme monna yo o nyetseng o tlhobaela+ ka dilo tsa lefatshe, kafa a ka bonang kamogelo ya mosadi wa gagwe ka gone,+34 mme o kgaogane. Gape, mosadi yo o sa nyalwang, le kgarebane, o tlhobaela ka dilo tsa Morena,+ gore a nne boitshepo mo mmeleng wa gagwe le mo moyeng wa gagwe. Le fa go ntse jalo, mosadi yo o nyetsweng o tlhobaela ka dilo tsa lefatshe, kafa a ka bonang kamogelo ya monna wa gagwe ka gone.+35 Mme seno ke se bua go solegela lona molemo, e seng gore ke lo thaise ka kgole, fa e se go lo tlhotlheletsa gore lo dire se se tshwanetseng+ le se se bolelang go direla Morena ka metlha yotlhe kwantle ga go iteega tsebe.+36 Mme fa mongwe a akanya gore o tshwara bokgarebane+ jwa gagwe ka tsela e e sa tshwanelang, fa a fetile nako ya bosha, mme eno e le tsela e go tshwanetseng ga diragala ka yone, a a dire se a se batlang; ga a leofe. A ba tsene mo lenyalong.+37 Mme fa mongwe a ema a tlhomame mo pelong ya gagwe, a sa ikutlwe a patelesega, a kgona go laola thato ya gagwe e bile a dirile tshwetso eno mo pelong ya gagwe, gore a boloke bokgarebane jwa gagwe, o tla dira sentle.+38 Ka gone le yo o neelang bokgarebane jwa gagwe mo lenyalong o dira sentle,+ mme yo o sa bo neeleng mo lenyalong o tla dira botoka.+39 Mosadi yo o nyetsweng o golegilwe mo nakong yotlhe e monna wa gagwe a tshelang ka yone.+ Mme fa monna wa gagwe a ka robala mo losong, o gololesegile go nyalwa ke yo o mmatlang, e le mo Moreneng fela.+40 Mme o itumela thata fa a nna jaaka a ntse,+ go ya ka kgopolo ya me. Eleruri ke akanya gore le nna ke na le moya wa Modimo.+


text:
Botswana
Lefatshe la Botswana mo borwa jwa Aferika, ke lefatshe le le dikaganyeditsweng ke a mangwe, ka jalo ga le a bapa le lewatle. Pele ga le tsaya boipuso ka kgwedi ya Phalane e tlhola masome a mararo ka ngwaga wa sekete, makgolo a roba bongwe, masome a le marataro le metso e le merataro mo go mmamosadinyana le ne le bidiwa Bechuanaland. Lefatshe la Botswana le dikaganyeditswe ke la Aforika Borwa kwa borwa-botlhaba go fitlha kwa borwa bophirima, Namibia kwa bophirima, Zambia kwa bokone le Zimbabwe kwa bokone-botlhaba. Lefatshe le le bidiwa Botswana, le reelelwa ka banni ba lone eleng Batswana.
Pina ya setshaba ya Botswana ke fatshe leno la rona, e e tlhamilweng ke Rre K T Motsete.
Madi a a dirisiwang ko Botswana ke Pula.
Botswana ke lefatshe le le farologanyeng le mafatshe a mangwe mo Aferika. Morago ga puso ya ga Mmamosadinyana, Botswana o ne a tsaya boipuso ka di 30 tsa Lwetse 1966. Morago ga boipuso, lefatshe la Botswana le ne la dirisanya mmogo le puso ya Mmamosadinyana go itlhabolola. Babusi ba Botswana ka nako eo ba ne ba leka ka bojotlhe go ntsha Botswana mo tlaleng. Domokoraga e ne ya busa lefatshe le e eteletswe pele ke Seretse Khama, tautona wa ntlha wa Botswana.
Gompieno Botswana ke lengwe la mafatshe a a tlhabologang ka bofefo mo lefatsheng ka bophara. Le fa mafatshe a mangwe mo Aferika a bolawa ke tlala le matshwenyego jaaka dintwa le tsietso setshaba, Botswana e kgonne go fenya mmaba mo ebileng e leng sekai mo Aferika.
Melao ya lefatshe la Botswana
Molao wa Bogosi (Chieftainship Act, CAP 41:01- 1933) 1. Temana ya bobedi (section 2) ya molao o, yare: Merafe ke e e herang bobedi e e tholegileng e bua puo ya Setswana, eleng Bakgatla, Bangwato, Balete, Bakwena, Batawana, Barolong, Batlokwa le Bangwaketsi. Temana eo gape e boa ere: dikgosi ke tsa merafe e o fela, ebile lefatshe ke la yone merafe eo fela. 2. Se se raya gore merafe e mengwe e kgaphetswe kwa ntle, ga e tsewe ele merafe, mme ele meratshwana e e ka fa tlase ga merafe e e buang Setswana. Maikaelelo le maikemisetso a molao o, ke go nyeletsa merafe e e kgaphetsweng kwa ntle jaaka: Babirwa, Batswapong, Bakalaka, Bayeyi, Bambukushu, Basubiya, Basarwa, Baherero, Bambanderu, Bakgalagadi, Bakgothu, fela jalo. Puso e solofetse gore meratshwana e, e nyelele, e komediwe ke e buang Setswana. 3. Morafe ke batho, ka jalo fa puso e tsaya gore morafe mongwe gase morafe, o raya gore morafe o o gase batho. Batho badirilwe ke Modimo, ba na le teme le ngwao e e remeletseng mo lefatshing le ba tshelang mo go lone, jaaka dijo, dikago, diaparo le didirisiwa tsa bone[1].
Molao wa lefatshe (Tribal Territories Act, CAP 32:02 - 1933) 1. Molao o, o dirafatsa tlhaloso e e dirilweng mo molaong wa bogosi, o o tlhalosang gore lefatshe ke la bo mang. 2. Se molao wa lefatshe o se dirang ke go kgaola melolwane go supa gore lefatshe la Bangwato le tswa fa le felela fa , la Bakgatla, Balete, Batlokwa, Bakwena, Bangwaketsi, Batawana, Barolong fela jalo. Malao o, o raya gore merafe e e kgaphetsweng kwa ntle ga ena lefatshe. 3. Merero yotlhe ya tiriso ya lefatshe e mo maruding a merafe e e ferang bobedi. Merafe e mengwe go tsewa gore e komeditswe, e ka fa tase ga emengwe. Ka jalo ga ba na tshwanelo ya lefatshe ele merafe, fa ese fela ka bongwe ka bongwe. 4. Se se raya gore merafe e e kgaphetsweng kwa ntle ga e kake ya ngongorega ka lefatshe ele sethopha sa morafe. Ba ka ngongorega fela ka bongwe ka bongwe, ba ngongoregela dilo tse di tshwanang masimo, le lwapa a bone fela. Merafe e e buang Setswana yone, eka ngongorega ele morafe, ba ngongoregela lefatshe la bone ka kakaretso. 5. Sekai ke gore Basarwa, ga ba ka ke ba ngongorega ka lefatshe ele Basarwa, ba ka ngongorega fela fa ba tlhakane le Bangwaketse, ebile le bone ba ipitsa Bangwaketse[2].
Lenaneo la tiriso ya metsi mo Botswana
Lefatshe la Botswana le ntse le nosiwa metsi ke makalana a a farologaneng mo dingwageng tse di fetileng. Water Utilities Corporation e ntse e nosa ditoropo le ditoropo kgolo. Mo godimo ga moo, kompone e, e ntse e tshwaragane le Lephata la Metsi le Dikhansele tsa Dikgaolo ka bokete jwa metsi go abiwa le mafelo a mangwe a lefatshe leno. Maikaelelo a Lenaneo la go Dira Diphetogo mo Mhameng wa Metsi ke go baakanya ditsamaiso tse marara mme ka jalo go nne bonolo go isa metsi kwa bathong.Ke eng se se tlamileng gore go diragadiwe Lenaneo la Diphetogo tsa Mhama wa Metsi?Kanoko ya Lenaneo Legolo la Sechaba la Phatlalatso Metsi la 2005-2006, le ne la re go dirwe diphetogo tse dikgolo mo mhameng wa metsi, mme dingwe tsa tsone e le gore, go kgaoganngwe tsamaiso ya mhama wa metsi le makalana a mangwe a a thusang ka ditirelo. Morago ga dikanoko tse, ba ne ba gakolola gore Water Utilities Corporation e tseye tsamaiso yotlhe ya go nosa lefatshe leno[3].
Dipolotiki le puso ya Botswana
E sale lefatshe la Botswana le tsaya Boipuso ka ngwaga wa 1966,le tile le eteletswe pele ke Phutlhego ya Botswana Democratic Party e le mo bogompienong e ntseng e busa fela.Tautona wa lefatshe la Botswana ke Rre Seretse khama Ian Khama,yo o sa tswang go amoga maemo a mo go Rre Festus Mogae.Puso ya lefatshe la Botswana ke ya batho ka batho mme se se raya gore mongwe le mongwe o nale tshwanelo ya tlhopha phutlhego e a akanyang gore e ka mo tswa mosola mo tsamaisong ya lefatshe a phutlhologile[4].Go nale kagiso e e renang lefatshe ka bophara mme se se dire gore mafatshe ka bontsi a batle go itsalanya le rona.Batswana ka bontsi ke batho ba ba ratang go itse le gone go tlhaloganay ka mafatshe a sele,jalo se batka tirisanyo mmogo fa gare ga mafatshe.
Phemelo
Ka nako ya boipuso,lefatshe la Botswana le kile la bo le sena sesole se se netameng. E ne e le morago ga gore Masole a Rhodesian le a Aferika Borwa ba lwantshiwe ke mephato ya ZIPRA le MK[14] mme Botswana Defence Force (BDF) ya tlhamiwa ka ngwaga wa 1977[5]. Tautona e ne e le ene molaodi wa sesole gape a nale dithata tsa go ka etelela lefatshe gape. Sesole sa Botswana se nale maloko a ka tshwara selekanyo sa 12,000.
Go latela phetogo ya sepolotiki sa Aferika Borwa,Maitlamo a sesole sa Botswana ba ne ba itlama go sireletsa diphologolo tsa tlholego, go thusa batho ka nako ya fa ba wetswe ke dibetsa tsa tlholego , gape le gone go tlisa kagiso. Lefatshe la United States e sa tswa go nna lefatshe le le neng la thusa Botswana ka ditlhabololo le sone seole sa Botswana (BDF), mme bontsi jwa bone ba ne ba fiwa ithuthuntsho ke ba lefatshe la U.S. Ithuthuntsho e ke yone e e tswewang e le yone ya konokono mo Botswana[6].
Diteme tsa Botswana
Teme e e buiwang mo Botswana ke Setswana,ke sone se re ikgatsang ka sone go tswa mo mafatsheng a Africa e bile se golaganya merafe e farologanyeng go utlwana.Ka gore go nale merafe e e farologanyeng Botswana o nale diteme tse dingwe tse di buiwang ke yone merafe e jaaka:
Dipadi tse dingwe
- ↑ kamanakao.tripod.com/melao.pdf
- ↑ kamanakao.tripod.com/melao.pdf
- ↑ www.mmewr.gov.bw/downloads/download.php?dir
- ↑ http://en.wikipedia.org/wiki/Politics_of_Botswana
- ↑ http://en.wikipedia.org/wiki/Botswana_Defence_Force
- ↑ http://en.wikipedia.org/wiki/Botswana_Defence_Force


text:
BASHA BA BOTSA JAANA
Ke Eng se ke Tshwanetseng go se Itse ka go Sotliwa ka Thobalano?—Karolo 2: Go Fola
Go lwantshana le go ipona molato
Batho ba le bantsi ba ba kileng ba sotliwa ka thobalano ba tlhabisiwa ditlhong ke se se ba diragaletseng. Ba ka nna ba ipona molato ka se se ba diragaletseng. Akanya ka Karen wa dingwaga tse 19 yo o neng a sotliwa ka thobalano mo dingwageng tse di fa gare ga 6 le 13. A re: “Selo se ke lwang le sone thata ke go ipona molato. Ke ipotsa gore, ‘Goreng ke ile ka letla gore ke sotliwe ka thobalano ka lobaka lo loleele jaana?’”
Fa e le gore o ikutlwa jalo ka seemo sa gago, akanya ka seno:
Mmele le maikutlo a bana ga di ise di siamele gore ba ka tlhakanela dikobo. Ga ba itse gore goreng go tlhakanelwa dikobo, ka jalo, ga ba ka ke ba dumela go dira jalo ka mabaka a a utlwalang. Seno se raya gore fa ngwana a sotliwa ka thobalano ga se molato wa gagwe.
Bana ba tshepa bagolo e bile ga ba kgone go lemoga maano a batho ba ba bosula, e leng selo se se ka ba tsenyang mo kotsing. Buka ya The Right to Innocence ya re: “Batho ba ba sotlang bana ka thobalano ke maferefere a mmatota e bile bana ga ba ka ke ba kgona go emelana le matlhale a bone.”
Ngwana o kgona go nna le maikutlo a thobalano fa a ntse a sotliwa ka thobalano. Fa e le gore o kile wa diragalelwa ke seno, tlhomamisega gore ke tsela e mmele o tsibogang ka yone fa o tshwarwa ka tsela nngwe e e rileng. Ga se gore o dumalane le motho yo o neng a go sotla kgotsa ke molato wa gago go bo seo se diragetse.
Kakantsho: Akanya ka ngwana yo o mo dingwageng tse o neng o le mo go tsone fa o sotliwa. Ipotse gore, ‘A go tla bo go siame go pega ngwana yoo molato fa a ka bo a sotlilwe ke mongwe?’
Karen o ne a akanya ka seo nako nngwe fa a ne a tlhokometse bana ba le bararo, ba mongwe wa bone a neng a tloga a tshwara dingwaga di le thataro—dingwaga tse Karen a neng a simolola go sotliwa ka thobalano a le mo go tsone. Karen a re: “Ke lemogile gore ngwana yo o mo dingwageng tseo ga a kgone go itshireletsa—ruri go ne go se na sepe se nka se dirang ka nako eo.”
Boammaaruri: Molato ke wa motho yo o go sotlileng ka thobalano. Baebele ya re: “Boikepo jwa moikepi bo tla nna mo go ene [motho yoo] ka esi.”—Esekiele 18:20.
Botlhokwa jwa go bulela mongwe mafatlha
Go bua ka kgang eno le motho yo o mo tshepang go ka go imolola. Baebele ya re: “Molekane wa boammaaruri o lorato ka dinako tsotlhe, mme ke morwarramotho yo o tsholetsweng nako ya fa go na le matshwenyego.”—Diane 17:17.
Go a utlwala gore o ka nna wa bona go le botoka go didimala fela ka se se go diragaletseng. Gongwe o tsaya go didimala ka kgang go go sireletsa gore o se ka wa utlwa botlhoko le go feta. Mme gone, ela tlhoko gore le fa go didimala go ka go thusa gore o se ka wa utlwa botlhoko, gape go ka dira gore o se ka wa bona thuso.
Lekgarebe lengwe le le bidiwang Janet le lemogile gore go bua ka go sotliwa ka thobalano go mo thusitse thata. A re: “Fa ke sa ntse ke le mmotlana ke ne ka sotliwa ka thobalano ke mongwe yo ke mo itseng e bile ke mo tshepa mme ke ne ka fetsa dingwaga ke sa bue sepe ka kgang eo. Mme fa ke sena go bolelela mama ka yone, ke ne ka utlwa e kete ke rotse morwalo o o bokete tota.”
Fa Janet a gopola se se mo diragaletseng, o tlhaloganya sentle gore ke eng fa go ka nna thata gore batho ba bue ka se se ba diragaletseng. Janet a re: “Go bua ka go sotliwa ka thobalano go tlhabisa ditlhong tota. Le fa go ntse jalo, go didimala ka se se ntiragaletseng go ne go nkutlwisa botlhoko tota. Go botoka go bo ke ile ka bolelela mongwe ka bonako go na le go tsaya lobaka lo loleele ke sa bue ka gone.”
‘Nako ya go fola’
Go sotliwa ka thobalano go ka tswa go dirile gore o itebe ka tsela e e sa siamang. Ka sekai, gongwe o bona e kete o golafetse, ga o na mosola wa sepe fa e se go kgotsofatsa batho ba bangwe ka thobalano. Gone jaanong o na le tshono ya go itse boammaaruri le go solegelwa molemo ke ‘nako ya go fola.’ (Moreri 3:3) O ka thusiwa ke eng fa o ntse o dira maiteko a go fola?
Go ithuta Baebele. Baebele e na le dikakanyo tsa Modimo tse ‘di maatla . . . go ka pitikolola dilo tse di nweleletseng kwa teng thata’—go akaretsa le go ipona o se motho wa sepe. (2 Bakorintha 10:4, 5) Ka sekai bala ditemana tse di latelang o bo o akanye ka tsone: Isaia 41:10; Jeremia 31:3; Malaki 3:16, 17; Luke 12:6, 7; 1 Johane 3:19, 20.
Thapelo. Fa o fekeediwa ke go ipona molato kgotsa go ikutlwa o se motho wa sepe, “latlhela mokgweleo wa gago mo go Jehofa” ka thapelo. (Pesalema 55:22) Ga a kitla a go latlha!
Bagolwane ba phuthego. Banna bano ba Bakeresete ba thapiseditswe go nna “jaaka lefelo la go iphitlhela phefo le lefelo la go iphitlhela pula ya matsubutsubu.” (Isaia 32:2) Ba ka go thusa go iteba ka tsela e e siameng le go tswelela o itumelela go tshela.
Ditsala tse di siameng. Ela tlhoko banna le basadi ba Bakeresete ba ba tlhomang sekao se se molemo. Ela tlhoko kafa ba tshwaranang ka teng. Fa nako e ntse e ya, o tla lemoga gore ga se batho botlhe ba ba reng ba a go rata ba ba ka go sotlang.
Lekgarebe lengwe le le bidiwang Tanya le ithuta thuto eo e e botlhokwa. O ne a sotliwa ka thobalano ke banna ba le mmalwa go tloga fa a sa le monnye. A re: “Banna botlhe ba ke neng ke atamalane thata le bone, ba nkutlwisitse botlhoko.” Le fa go ntse jalo, fa nako e ntse e ya Tanya o ne a lemoga gore go na le banna ba ba nang le lorato lwa mmatota. O lemogile seo jang?
Tanya o ne o fetola kafa a akanyang ka gone morago ga go itsalanya le banyalani ba Bakeresete ba ba tlhomang sekao mo tseleng e ba tshelang ka yone. A re: “Ke ne ke ka bona ka ditiro tsa monna yoo gore ga se banna botlhe ba ba sotlang ka thobalano. Monna yoo o ne a sireletsa mosadi wa gagwe e bile tota ke sone se Modimo a se batlang.” *—Baefeso 5:28, 29.
^ ser. 27 Fa o na le bothata jwa go tshwenyega thata mo maikutlong, go sa je sentle, go ikgobatsa, go dirisa diritibatsi, go sa robale sentle kgotsa go nna o akanya ka go ipolaya, go ka nna botoka gore o kope thuso ya ngaka.


text:
Amogelesega mo Webosieteng ya Lephata la Banana, Metshameko le Ngwao (MYSC).
Lephata le filwe boikarabelo jwa go diragatsa maikalelo a Ngwao le Banana (Culture and Youth), Metlobo ya Dibuka Ya Sechaba (National Library Services), Metshameko le Itloso Bodutu (Sport and Recreation), Lefelo la Metlobo Ya Ditso (National Museum), Difikantswe Le Matlotlo A Botaki (Monuments and Art Gallery), Tshomarelo Mekwalo (Records Services). Maphatana a otlhe a ne a dira ka boone a okametswe ke Baokamedi (Directors). Gone ga lemosega fa boikarabelo jwa bone bo tshwana, segolo jang thata mo go feng ditirelo tsa Banana, dikitsiso, le go somarela le go anamisa tsa tlholego.
Go dirisanya le go ikaega ga maphatana go lebeletswe ka fa ditiro di dirwang ka teng le go thusa bao ba tlhokanang le thuso di bonala segolo jang mo go somareleng le go anamiseng ngwao le tsa lobopo, maphata e le a; Metlobo Ya Ditso (National Museum), Mabolokelo A Ditso (National Museum), Ntlo Ya Tshomarelo Matlotlo (Monuments & Art Gallery), Ngwao le Banana (Culture and Youth), Mabolokelo a Ditso le Mekwalo (Archieves and Records Services), le Metlobo Ya Dibuka (Library Services); mo go tsa Itloso Bodutlu (Metshameko le Itloso Bodutu, Ngwao le Banana, Metlobo ya Dibuka – go balelwa itloso bodutu; Metlobo Ya Ditso (Museum) – ngwao boswa.


text:
TORA YA TEBELO—MAKASINE O O ITHUTIWANG September 2017
Makasine ono o na le ditlhogo tsa thuto tsa October 23 go ya go November 26, 2017.
Lwela go Nna Boikgapo
Dikao tsa mo Baebeleng di ka re thusa jang gore re nne le nonofo eno? Ke eng fa Bakeresete ba tshwanetse go lwela go nna le nonofo eno?
Etsa Kutlwelobotlhoko ya ga Jehofa
Nako nngwe Modimo o ne a ikitsise mo go Moshe ka go mmolelela leina la Gagwe le dinonofo tsa Gagwe. Nngwe ya dinonofo tsa ntlha tse a neng a di umaka ke kutlwelobotlhoko. Kutlwelobotlhoko ke eng mme ke eng fa e le botlhokwa?
PEGO YA BOTSHELO
Ke Nnile le Tshiamelo ya go Dira Mmogo le Banna ba ba Ratang Modimo
David Sinclair o gopola kafa a itumeletseng go dira mmogo le bakaulengwe ba ba ikanyegang ka dingwaga di le 61 kwa Bethele ya kwa Brooklyn.
‘Lefoko la Modimo wa Rona le Nna ka Bosakhutleng’
Baebele ke buka e e rekwang thata go gaisa le fa gone dipuo di ile tsa fetoga, go nnile le diphetogo mo pusong e bile go ranolwa ga yone go ile ga ganediwa.
“Lefoko la Modimo . . . le Naya Maatla”
Batho ba le bantsi ba ile ba dira diphetogo tse dikgolo ka ntlha ya go ithuta Lefoko la Modimo. Re tlhoka go dira eng gore Lefoko la Modimo le re thuse?
“O Nne Pelokgale . . . Mme o Dire”
Ke eng fa re tshwanetse go nna pelokgale, mme re ka nna le jone jang?


text:
Ke Mabaka Afe a Mabedi a a Dirang Gore Modimo a se Arabe Dithapelo Dingwe?
Karabo ya Baebele
Go na le dithapelo dingwe tse Modimo a sa di arabeng. Ithute ka dilo tse pedi tse di ka dirang gore Modimo a se ka a araba thapelo.
1. Thapelo e e sa Dumalaneng le thato ya Modimo
Modimo ga a arabe dithapelo tse di sa dumalaneng le thato ya gagwe kgotsa dilo tse a batlang gore re di dire tse di mo Baebeleng. (1 Johane 5:14) Ka sekai, Baebele ya re re tile bogagaru. Go betšha go rotloetsa bogagaru. (1 Bakorintha 6:9, 10) Ka jalo, Modimo a ka se arabe thapelo ya gago fa o rapelela go tshwara lothari. Modimo ga se modiradikgakgamatso yo o re direlang sengwe le sengwe se re se kopang. Tota e bile, re leboga go bo a sa nna jalo. Go seng jalo, o ne o ka tshwanelwa ke go boifa se ba bangwe ba neng ba ka kopa Modimo gore a se dire.—Jakobe 4:3.
2. Thapelo ya motsuolodi
Modimo ga a reetse batho ba ditiro tsa bone di bontshang gore ba ikemiseditse go se mo ikobele. Ka sekai, Modimo o ne a raya ba ba ipolelang gore ba a mo direla mme ba tsuologa a re: “
Le fa lo dira dithapelo tse dintsi, ga ke a reetsa; diatla tsa lona di tletse tshololo ya madi.” (Isaia 1:15) Mme fa ba ne ba ka tlogela mekgwa ya bone ba bo ba ‘
tlhamalatsa dilo’ le Modimo, o ne a ka bo a ba reeditse fa ba rapela.—Isaia 1:18.


text:
Baebele ya mo Internet | THANOLO YA LEFATSHE LE LESHA YA DIKWALO TSE DI BOITSHEPO
A o ka rata go bala setlhogo seno ka %%?
1 Bakorintha 13:1-13
13 Fa ke bua ka diteme+ tsa batho le tsa baengele mme ke se na lorato, ke ntse kapetla ya kgotlho e e tsosang modumo kgotsa semebala e e opanngwang.+2 Fa ke na le mpho ya go porofeta+ e bile ke tlwaelane le diphiri tse di boitshepo+ tsotlhe le kitso+ yotlhe, fa ke na le tumelo yotlhe mo ke ka tlhomang dithaba go sele,+ mme ke se na lorato, ga ke sepe.+3 Fa ke ntsha dilo tsa me tsotlhe go fepa ba bangwe,+ e bile ke neela mmele wa me,+ gore ke tle ke ipelafatse, mme ke se na lorato,+ ga ke boelwe ke sepe gotlhelele.4 Lorato+ lo pelotelele+ e bile lo pelonomi.+ Lorato ga lo fufege,+ ga lo ikgantshe,+ ga lo ikgogomose,+5 ga lo itshware ka tsela e e sa tshwanelang,+ ga lo ipatlele melemo ya lone fela,+ ga lo gakatsege.+ Ga lo nnele go gopola kutlwisobotlhoko.+6 Ga lo ipelele tshiamololo,+ mme lo ipela le boammaaruri.+7 Lo emelana le dilo tsotlhe,+ lo dumela dilo tsotlhe,+ lo solofela dilo tsotlhe,+ lo itshokela dilo tsotlhe.+8 Lorato ga lo ke lo fela.+ Mme fa go na le dimpho tsa go porofeta, di tla nyelediwa; fa go na le diteme, di tla kgaotsa; fa go na le kitso, e tla nyelediwa.+9 Gonne re na le bontlhanngwe jwa kitso+ e bile re porofeta ka bontlhanngwe;+10 mme fa se se feletseng se goroga,+ se se bontlhanngwe se tla nyelediwa.11 E rile ke le losea, ke ne ke tle ke bue jaaka losea, ke akanye jaaka losea, ke tlhalose dilo jaaka losea; mme e re ka jaanong ke le monna,+ ke nyeleditse mekgwa ya losea.12 Gonne mo nakong eno re bona ka tsela e e letobo ka seipone sa tshipi,+ mme ka nako eo, e tla nna go lebanwe difatlhego.+ Mo nakong eno ke itse ka bontlhanngwe, mme ka nako eo, ke tla itse sentle fela jaaka ke itsiwe sentle.+13 Jaanong, le fa go ntse jalo, go sala tumelo, tsholofelo, lorato, tse tharo tseno; mme se segolo thata mo go tseno ke lorato.+